tripathysagar/odia_wiki huggingface dataset:
ଶ୍ରୀନାଥ ସୋରେନ ଜଣେ ଓଡ଼ିଆ ରାଜନୀତିଜ୍ଞ । ଶ୍ରୀନାଥ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଶ୍ରୀନାଥ ସୋରେନଙ୍କ ବାପାଙ୍କ ନାମ ରୂପେଇ ସୋରେନ । ତାଙ୍କ ଶିକ୍ଷାଗତ ଯୋଗ୍ୟତା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ମଇନା ସୋରେନ । ରାଜନୈତିକ ଜୀବନ ଶ୍ରୀନାଥ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୯,୮୮୪ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଭାସ୍କର ମଢ଼େଇଙ୍କ ଠାରୁ ୬,୫୧୭ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ବର୍ଗ୍ୟ ଜ ଓଡ଼ିଆ ବର୍ଣ୍ଣମାଳାର ଏକ ବ୍ୟଞ୍ଜନ ବର୍ଣ୍ଣ । ଏହା ବ୍ୟଞ୍ଜନ ବର୍ଣ୍ଣର ୮ମ ଓ  "ଚ ବର୍ଗ" ର ୩ୟ ବର୍ଣ୍ଣ । କଥିତ ଭାଷାରେ ବର୍ଗ୍ୟ ଜ ଓ ଅନ୍ତସ୍ଥ ଯ ଭିତରେ ତଅଅତ ନଥଅଏ ‌ ଉଚ୍ଚାରଣ ଏହା ସ୍ୱଳ୍ପପ୍ରାଣ ଓ ଘୋଷବର୍ଣ୍ନ ।ଏହାର ଉଚ୍ଚାରଣ ତାଳୁ, ଏଥି ପାଇଁ ଏହା ତାଲବ୍ୟ ‌ବର୍ଣ୍ଣ । ଇତିହାସ ଓ ପୁରାଣ ବ୍ୟବହାର ଅବ୍ୟୟ ପଦ ଏହା ଦୁଇ ଶବ୍ଦ ମଝିରେ ବା ଶବ୍ଦର ଶେଷରେ ବ୍ୟବହୃତ ହୋଇଥାଏ, କିନ୍ତୁ, ଶବ୍ଦର ଆଗରେ ବା ବାକ୍ୟ ଶେଷରେ କଦାପି ବ୍ୟବହୃତ ହୁଏ ନାହିଁ । ଓଡ଼ିଆ ଭାଷାରେ  'ଚ' ର ବ୍ୟବହାର ନାହିଁ । କେବଳ ଏବଂଚ, ପୁ୍ନଶ୍ଚ, ଅପିଚ ବରଂଚ, ତଥାଚ, କଦାଚ, ଆଦିରେ ଏହା ଅନ୍ୟ ଅବ୍ୟୟରେ ଯୁକ୍ତ ହୋଇ ନିଷ୍ପନ୍ନ ହେବା ପଦ ସ୍ୱରୂପ ଓଡ଼ିଆରେ ଏହାର ବ୍ୟବହାର ଅଛି ।
ଇପ୍ସିତା ଷଡ଼ଙ୍ଗୀ  (ଜନ୍ମ - ୧୯୭୫) ଜଣେ ଓଡ଼ିଆ ସାହିତ୍ୟିକା  । ସେ ମୌଳିକ କବିତା, ପ୍ରବନ୍ଧ ଓ ଗଳ୍ପ ଲେଖିବା ସହିତ ଇଂରାଜୀ ଓ ଅନ୍ୟଭାଷାରୁ ଓଡ଼ିଆ ଭାଷାକୁ ଅନୁବାଦ ମଧ୍ୟ କରନ୍ତି । ସେ ପୁରୀ ଜିଲ୍ଲାର ମୂଳ ବାସିନ୍ଦା । ବୃତ୍ତିରେ ସେ ଜଣେ ଅଧ୍ୟାପିକା ।
କମ୍ପାନୀ ହାଭିଲଦାର ମେଜର ପିରୁ ସିଂହ  ଶ୍ରୀ ପିରୁ ସିଂ ଶେଖାବତ   (୨୦ ମଇ ୧୯୧୮ - ୧୮ ଜୁଲାଇ ୧୯୪୮) ଜଣେ ଭାରତୀୟ ସୈନିକ ଥିଲେ । । ସେ ୧୯୪୭ ମସିହାର ଇଣ୍ଡୋ-ପାକ୍ ଯୁଦ୍ଧରେ ମୃତ୍ୟୁ ବରଣ କରିଥିଲେ । ତାଙ୍କୁ ୧୯୫୨ ମସିହାରେ ପରମ ବୀର ଚକ୍ର ପ୍ରଦାନ କରାଯାଇଥିଲା । ପ୍ରାରମ୍ଭ ଜୀବନ ଶ୍ରୀ ପିରୁ ସିଂହ ୨୦ ମଇ ୧୯୧୮ ମସିହାରେ ରାଜସ୍ଥାନର ବେରୀ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଲାଲ ସିଂହଙ୍କ ପୁତ୍ର ଥିଲେ । ତାଙ୍କ ପରିବାରରେ ସାତୋଟି ପିଲା; ଅର୍ଥାତ ତିନି ଭାଇ ଏବଂ ଚାରି ଭଉଣୀ ରହିଥିଲେ, ସେମାନଙ୍କ ମଧ୍ୟରୁ ଶ୍ରୀ ସିଂହ ସାନ ଥିଲେ । ଯୁବକ ଅବସ୍ଥାରେ ଶ୍ରୀ ସିଂହ ସବୁବେଳେ ବିଦ୍ୟାଳୟକୁ ଘୃଣା କରୁଥିଲେ କାରଣ ସେ ସୀମିତ ପରିବେଶକୁ ପସନ୍ଦ କରୁନଥିଲେ । ଥରେ ସହପାଠୀଙ୍କ ସହ ଝଗଡା କରିବା ପାଇଁ ଶିକ୍ଷକ ତାଙ୍କୁ ଗାଳି ଦେବାପରେ ସେ ସ୍କୁଲରୁ ପଳାଇ ଆସିଥିଲେ କିନ୍ତୁ ଆଉ ବିଦ୍ୟାଳୟକୁ ଗଲେ ନାହିଁ । ଏହା ପରେ ଶ୍ରୀ ସିଂହ ତାଙ୍କ ପିତାମାତାଙ୍କୁ ସେମାନଙ୍କ ଚାଷ ଜମିରେ ସାହାଯ୍ୟ କରିବା ଆରମ୍ଭ କରିଥିଲେ । ଶ୍ରୀ ସିଂ ପିଲାଦିନରୁ ସେନାରେ ଯୋଗଦେବାକୁ ଚାହୁଁଥିଲେ । ତାଙ୍କୁ ୧୮ ବର୍ଷ ବୟସ ହୋଇନଥିବାରୁ ତାଙ୍କୁ ଦୁଇଥର ବହିଷ୍କାର କରାଯାଇଥିଲା, କିନ୍ତୁ ପରେ ସେ ସେନାରେ ଯୋଗ ଦେଇଥିଲେ । ସୈନ୍ୟ ଜୀବନ ଶ୍ରୀ ପିରୁ ସିଂ ଶେଖାବତ ୨୦ ମଇ ୧୯୩୬ ମସିହାରେ ଜେଲମ‌ଠାରେ ପ୍ରଥମ ପଞ୍ଜାବ ସେନାଦଳର ଦଶମ ବାହିନୀରେ ନାମ ଲେଖାଇଥିଲେ । ତାଲିମ ସମାପ୍ତ ହେବା ପରେ, ୧ ମଇ ୧୯୩୭ ମସିହାରେ, ଶ୍ରୀ ସିଂହଙ୍କୁ ସମାନ ସେନାଦଳର ୫ତମ ବାହିନୀରେ ପୋଷ୍ଟ କରାଯାଇଥିଲା । ବିଦ୍ୟାଳୟ ପ୍ରତି ତାଙ୍କର ଘୃଣା ସତ୍ତ୍ୱେ ଶ୍ରୀ ସିଂହ ଶିକ୍ଷାକୁ ଗୁରୁତର ସହ ନେଇଥିଲେ ଏବଂ ସେନାରେ ଶିକ୍ଷା ପ୍ରମାଣପତ୍ର ପାଇଥିଲେ । ଅନ୍ୟ କେତେକ ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ତାଙ୍କୁ ୭ ଅଗଷ୍ଟ ୧୯୪୦ ମସିହାରେ ଲାନ୍ସ ନାୟକ ପଦବୀକୁ ଉନ୍ନୀତ କରାଯାଇଥିଲା । ପ୍ରଥମ ପଞ୍ଜାବର ୫ତମ ବାହିନୀ ସହିତ ତାଙ୍କ କାର୍ଯ୍ୟକାଳ ମଧ୍ୟରେ ସେ ଉତ୍ତର-ପଶ୍ଚିମ ସୀମାନ୍ତରେ କାର୍ଯ୍ୟକାରୀ କରିଥିଲେ । ମାର୍ଚ୍ଚ ୧୯୪୧ ମସିହାରେ ତାଙ୍କୁ ନାୟକ ପଦକୁ ପଦୋନ୍ନତି ଦିଆଯାଇଥିଲା ଏବଂ ସେପ୍ଟେମ୍ବରରେ ଜେଲମସ୍ଥିତ ପଞ୍ଜାବ ରେଜିମେଣ୍ଟାଲ ସେଣ୍ଟରରେ ପ୍ରଶିକ୍ଷକ ଭାବରେ ପୋଷ୍ଟ କରାଯାଇଥିଲା । ପରେ ଫେବୃଆରୀ ୧୯୪୨ ମସିହାରେ ହାଭିଲଦାରକୁ ପଦୋନ୍ନତି ଦିଆଯାଇଥିଲା । ଶ୍ରୀ ସିଂହ ଜଣେ ଉତ୍କୃଷ୍ଟ କ୍ରୀଡ଼ାବିତ ଥିଲେ, ସେ ଇଣ୍ଟର ରେଜିମେଣ୍ଟାଲ ଏବଂ ଜାତୀୟ ସ୍ତରୀୟ ଚାମ୍ପିୟନଶିପରେ ଚାଲୁଥିବା ହକି, ବାସ୍କେଟବଲ୍ ଏବଂ ଫ୍ରାନ୍ସ ଦେଶରେ ଦୌଡ଼ ପ୍ରତିଯୋଗିତାରେ ତାଙ୍କର ସେନାଦଳକୁ ପ୍ରତିନିଧିତ୍ୱ କରିଥିଲେ । ସେ ମଇ ୧୯୪୫ ମସିହାରେ କମ୍ପାନୀ ହାଭିଲଦାର ମେଜର ଭାବରେ ପଦୋନ୍ନତି ପାଇଥିଲେ । ଅକ୍ଟୋବର ୧୯୪୫ ମସିହା ପର୍ଯ୍ୟନ୍ତ ସେ ଜଣେ ପ୍ରଶିକ୍ଷକ ଭାବରେ କାର୍ଯ୍ୟ କରିଥିଲେ । ଏହା ପରେ ତାଙ୍କୁ ରାଜପୁତାନା ରାଇଫଲ୍ସର ଷଷ୍ଠ ବାହିନୀକୁ ସ୍ଥାନାନ୍ତର କରାଯାଇଥିଲା । ଭାରତ-ପାକିସ୍ଥାନ ଯୁଦ୍ଧ ୧୯୪୭ ୧୮ ଜୁଲାଇ ୧୯୪୮ ମସିହାରେ, ୬ଜଣ ରାଜପୁତାନା ରାଇଫଲର ପିରୁ ସିଂହଙ୍କୁ ତିଥୱାଲ, ଜାମ୍ମୁ କାଶ୍ମୀରରେ ଶତ୍ରୁଦ୍ୱାରା ଅଧିକୃତ ପାହାଡ ଉପରେ ଆକ୍ରମଣ କରିବାର ଦାୟିତ୍ୱ ଦିଆଯାଇଥିଲା । ଏହି ଆକ୍ରମଣ ସମୟରେ ସେମାନେ ଏମ.ଏମ.ଜିରୁ ପ୍ରବଳ ଗୁଳି ଚଳାଇ ବିସ୍ଫୋରକ ଗୋଳା ଫିଙ୍ଗିଥିଲେ । ତାଙ୍କ ସୈନ୍ୟବାହିନୀର ଅଧାରୁ ଅଧିକ ସୈନିକ ନିହତ ଏବଂ କିଛି ଜଣ ଆହତ ହୋଇଥିଲେ । ପିରୁ ସିଂହ ତାଙ୍କର ଅବଶିଷ୍ଟ ଲୋକଙ୍କୁ ଯୁଦ୍ଧ ଜାରି ରଖିବାକୁ ପ୍ରେରଣା ଦେଇଥିଲେ ଏବଂ ଆହତ ହୋଇଥିଲେ ମଧ୍ୟ ଶତ୍ରୁ ଧାରଣ କରିଥିବା ଦୁଇଟି ବଙ୍କରକୁ ନଷ୍ଟ କରିଦେଇଥିଲେ । ଯେତେବେଳେ ଶତ୍ରୁମାନେ ତାଙ୍କ ଉପରେ ଆଉ ଏକ ବିସ୍ଫୋରକ ହାତ-ଗୋଳା ଫିଙ୍ଗିଥିଲେ, ସେତେବେଳେ ସେ ରକ୍ତ ଜୁଡୁବୁଡୁ ଅବସ୍ଥାରେ ଶେଷ ନିଶ୍ୱାସ ନେବା ପୂର୍ବରୁ ଶତ୍ରୁମାନଙ୍କ ସ୍ଥିତିକୁ ନଷ୍ଟ କରିଦେଇଥିଲେ । ଉଲ୍ଲେଖନୀୟ ସାହସିକତା ଏବଂ ଅଦମ୍ୟ ସାହସିକତାର ପ୍ରଦର୍ଶନ ଏବଂ ସର୍ବୋଚ୍ଚ ବଳିଦାନ ଦେଇଥିବାରୁ କମ୍ପାନୀ ହାଭିଲଦାର ମେଜର ପିରୁ ସିଂହଙ୍କୁ ପରମ ବୀର ଚକ୍ର ପ୍ରଦାନ କରାଯାଇଥିଲା । ପ୍ରଦତ୍ତ ସମ୍ପତ୍ତି ଝୁନଝୁନରେ  "ସହିଦ ପିରୁ ସିଂହ ଶେଖାବତ ସର୍କଲ"  ନାମକ ଏକ ସଡ଼କ ଛକକୁ ରାଜସ୍ଥାନ ସରକାର ତାଙ୍କ ନାମରେ ନାମିତ କରିଥିଲେ । ହିମାଚଳ ପ୍ରଦେଶର ୟୋଲରେ  "ପିରୁ ସିଂହ ଛକ"  ନାମକ ଏକ ଛକ ତାଙ୍କ ନାମରେ ନାମିତ ହୋଇଛି ।
କମଳ ରାଣାଦିବେ ଆଲିଆସ କମଳ ସମର୍ଥ  (୧୯୧୭ରୁ ୨୦୦୧ମସିହା) ଭାରତର ଜଣେ ଜୈବଚିକିତ୍ସା ବିଜ୍ଞାନ ଗବେଷଣାବିତ୍ ଥିଲେ ଓ ସେ କର୍କଟ ରୋଗ ସହ ଭୁତାଣୁର ସମ୍ପର୍କ ବିଷୟରେ କାମ କରୁଥିଲେ  । ଭାରତୀୟ ମହିଳା ବିଜ୍ଞାନୀ ସଂଘର ସେ ପ୍ରତିଷ୍ଠାତ୍ରୀ ଥିଲେ । କୁଷ୍ଠ ରୋଗ ଉପରେ କରିଥିବା କାମ ଯୋଗୁ ତାଙ୍କୁ ୧୯୮୨ ମସିହାରେ ପଦ୍ମ ଭୂଷଣରେ ସମ୍ମାନିତ କରାଯାଇଥିଲା । ମୁମ୍ବାଇର ଭାରତୀୟ କର୍କଟ ଗବେଷଣା କେନ୍ଦ୍ରରେ ସେ ୧୯୬୦ ମସିହାର ପ୍ରଥମ ଟିସୁ କଲ୍‌ଚର ଗବେଷଣା ଲାବୋରେଟରି ଖୋଲିବାରେ ସାହାଯ୍ୟ କରିଥିଲେ । ପ୍ରାକ ଜୀବନ ପୁଣେର ବାଳିକା ବିଦ୍ୟାଳୟରେ ସେ ସ୍କୁଲ ଶିକ୍ଷା ଲାଭ କରିଥିଲେ ଓ ଫର୍ଗୁସନ୍ କଲେଜରୁ ଉଦ୍ଭିଦ ବିଜ୍ଞାନରେ ସ୍ନାତକ ଡିଗ୍ରୀ ପାଇଥିଲେ . ପୁଣେ ଏଗ୍ରିକଲଚରାଲ କଲେଜରୁ ସେ ମାସ୍ଟର ଡିଗ୍ରୀ ପାଇଥିଲେ । ବମ୍ବେ ୟୁନିଭରସିଟିରେ ଡକ୍ଟର ଅଫ୍ ଫିଲୋସୋଫିରେ ଆଡମିସନ ନେଇଥିଲେ । ଏହି ସମୟରେ ଭାରତୀୟ କର୍କଟ ଗବେଷଣା କେନ୍ଦ୍ରର ପ୍ରତିଷ୍ଠାତା ଭି.ଆର.ଖାନୋଲକର ତାଙ୍କୁ ଦିଗ୍‌ଦର୍ଶନ ଦେଉଥିଲେ । ଏହା ପରେ ସେ ବାଲ୍ଟିମୋରରେ ଥିବା ହପକିନ୍ସ ୟୁନିଭରସିଟିରେ ପୋଷ୍ଟଡକ୍ଟରାଲ ଗବେଷଣା ନିମନ୍ତେ ଯାଇଥିଲେ ।
ପ୍ରତ୍ୟେକ ଧର୍ମ ଏବଂ ସଂସ୍କୃତିରେ ଭିନ୍ନ ଭିନ୍ନ ରୂପରେ ସ୍ୱସ୍ତିକ ଚିହ୍ନକୁ ବ୍ୟବହାର କରାଯାଏ । କେବଳ ଭାରତରେ ନୁହେଁ, ବିଶ୍ୱର ପ୍ରତ୍ୟେକ ଦେଶରେ ସ୍ୱସ୍ତିକ ଚିହ୍ନକୁ ବିଭିନ୍ନ ରୂପରେ ବ୍ୟବହାର କରାଯାଇଥାଏ ।  'ସୁ'  ଏବଂ  'ଅସ୍ତି' ର ମିଶ୍ରଣରେ ହିଁ ସ୍ୱସ୍ତିକ ଶବ୍ଦ ଉତ୍ପନ କରାଯାଇଛି ।  'ସୁ' ର ଅର୍ଥ ଶୁଭ ଏବଂ  'ଅସ୍ତି' ର ଅର୍ଥ ଅଛି । ସ୍ୱସ୍ତିକ ଅର୍ଥାତ୍ କୁଶଳ ଏବଂ କଲ୍ୟାଣ । ହିନ୍ଦୁ ଧର୍ମରେ ସ୍ୱସ୍ତିକକୁ ଶକ୍ତି, ସୌଭାଗ୍ୟ, ସମୃଦ୍ଧି ଏବଂ ମଙ୍ଗଳର ପ୍ରତୀକ ବୋଲି ମାନିଥାନ୍ତି । ପ୍ରତ୍ୟେକ ମାଙ୍ଗଳିକ କାର୍ଯ୍ୟରେ ସ୍ୱସ୍ତିକ ଚିହ୍ନ କରାଯାଇଥାଏ । ସ୍ୱସ୍ତିକ ମଧ୍ୟରେ ଥିବା ଚାରୋଟି ବିନ୍ଦୁରେ ଗୌରୀ, ପୃଥ୍ୱୀ, କଚ୍ଛପ ଏବଂ ଅନନ୍ତ ଦେବତା ବାସ କରିଥାନ୍ତି । ଜୈନ ତୀର୍ଥଙ୍କର ପାର୍ଶ୍ୱନାଥଙ୍କ ଶୁଭଚିହ୍ନ ହେଉଛି ସ୍ୱସ୍ତିକ । ଏହାକୁ ସାଥିଆ ବା ସାତିଆ କହିଥାନ୍ତି । ଇହୁଦି ଏବଂ ଇସାଇ ଧର୍ମରେ ମଧ୍ୟ ସ୍ୱସ୍ତିକ ଚିହ୍ନର ମହତ୍ୱ ରହିଛି । ପ୍ରାଚୀନ ୟୁରୋପରେ ସେଲ୍ଟ ନାମକ ଏକ ସଭ୍ୟତା ଥିଲେ, ସେମାନେ ସ୍ୱସ୍ତିକକୁ ସୂର୍ଯ୍ୟଦେବଙ୍କ ପ୍ରତୀକ ରୂପେ ମାନୁଥିଲେ ।
ସତ୍ୟପ୍ରିୟ ମହାଳିକ  (ଜନ୍ମ: ୧୯୬୨) ଜଣେ ଓଡ଼ିଆ ଲେଖକ  । ସେ ଗଳ୍ପ, ଉପନ୍ୟାସ ଓ ପ୍ରବନ୍ଧ ଲେଖନ୍ତି । ଜଣେ ଖବରକାଗଜ ସ୍ତମ୍ଭକାର ଭାବରେ ମଧ୍ୟ ସେ ପରିଚିତ । ୨୦୧୧ ମସିହାରେ ନିଜ ଉପନ୍ୟାସ  "ଶୂନ୍ୟକାଳ"  ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ବୃତ୍ତିରେ ସେ ଜଣେ ଅଧ୍ୟାପକ ଓ ବର୍ତ୍ତମାନ ଝାଡ଼ଖଣ୍ଡର ବହରାଗୋଡ଼ା ମହାବିଦ୍ୟାଳୟର ଅଧ୍ୟକ୍ଷ ଭାବରେ ଅବସ୍ଥାପିତ ।
ୟାମ ଯାତ୍‍ଦ  ଇଂରାଜୀରେ , ବ୍ରହ୍ମଦେଶୀୟ ଭାଷାରେ         ବ୍ରହ୍ମଦେଶର ଜାତୀୟ ମହାକାବ୍ୟ ପରି ଓ ଏହା ରାମାୟଣର ବ୍ରହ୍ମଦେଶୀୟ ରୂପାନ୍ତରଣ । ବ୍ରହ୍ମଦେଶୀୟ ଭାଷାରେ ଏହି କାବ୍ୟକୁ ୟାମାୟଣ କୁହନ୍ତି । ୟାମ ଯାତ୍‍ଦ ନାମରେ ୟାମ ଶବ୍ଦ ରାମକୁ ବୁଝାଉଥିବା ବେଳେ ଯାତ୍‍ଦ ଶବ୍ଦ ତେରବାଦ ବୌଦ୍ଧ ପରମ୍ପରାର ଜାତକ କଥାରୁ ଗୃହୀତ । ୟାମ ଯାତ୍‍ଦ ଓ ମୂଳ ରାମାୟଣର କଥା, ବିଷୟ ବସ୍ତୁ ଏକା ହୋଇଥିବା ବେଳେ କେବଳ ଚରିତ୍ରମାନଙ୍କ ନାମରେ ଭିନ୍ନତା ପରିଲକ୍ଷିତ ହୋଇଥାଏ । ରାଜା ଅନୋରଥଙ୍କ ରାଜୁତି କାଳରେ ବ୍ରହ୍ମଦେଶର ମୌଖିକ ଶିକ୍ଷା ପରମ୍ପରାରେ ୟାମ ଯାତ୍‍ଦ ପ୍ରଥମେ ଆରମ୍ଭ ହୋଇଥିବାର ଅନୁମାନ କରାଯାଏ । କିନ୍ତୁ ସେହି କାବ୍ୟ ବାଲ୍ମିକୀଙ୍କ ସଂସ୍କୃତ ରାମାୟଣରୁ ଉଦ୍ଧୃତ ବା ତାହା ସହ କେତେ ସମାନ ଥିଲା ତାହା ଅଜଣା । ବାଗାନ ନଗରୀର ନାଥଲୌଂଗ ବିଷ୍ଣୁ ମନ୍ଦିରରେ ନିର୍ମିତ କିଛି ପ୍ରସ୍ତର ମୂର୍ତ୍ତି ମଧ୍ୟରୁ ଗୋଟିଏ ମୂର୍ତ୍ତି ରାମଚନ୍ଦ୍ରଙ୍କର । ବ୍ରହ୍ମଦେଶୀୟ ସାହିତ୍ୟକୁ ଅନୁଧ୍ୟାନ କଲେ ୧୫୨୭ ଖ୍ରୀଷ୍ଟାବ୍ଦ ପୂର୍ବରୁ ହନୁମାନଙ୍କ ଉଲ୍ଲେଖ ବିଭିନ୍ନ ରଚନାରେ ରହିଥିବା ଜଣାପଡ଼େ । ଅୟୁଥୟା ସାମ୍ରାଜ୍ୟ ବ୍ରହ୍ମଦେଶୀଙ୍କୁ ବହୁ ମାତ୍ରାରେ ପ୍ରଭାବିତ କରିଥିଲା । କୋନାବୌଂଗ ବଂଶର ରାଜାମାନଙ୍କ ବାରମ୍ବାର ଆକ୍ରମଣ ଯୋଗୁଁ ରାମାକିଅନର କଥା ଓ ତରିତ୍ରମାନ ବ୍ରହ୍ମଦେଶର ରାମାୟଣ କାବ୍ୟରେ ପ୍ରବେଶ କରିଥିଲା । ୧୭୭୫ ମସିହାରେ ୟୁ ଔଂଗ ଫ୍ୟୋ ରାମ ସାକ୍ଷନ ନାମକ ଏକ ଗ୍ରନ୍ଥ ରଚନା କରିଥିଲେ । ଏହା ବାଲ୍ମିକୀ ରାମାୟଣ ପରି ବାଳ କାଣ୍ଡରେ ଆରମ୍ଭ ହୋଇଯୁଦ୍ଧ କାଣ୍ଡରେ ଶେଷ ହୁଏ । ଏହା ଛଡ଼ା ବ୍ରହ୍ମଦେଶର ଅନ୍ୟାନ୍ୟ ସାହିତ୍ୟିକ ରଚନା ଓ ଶାସ୍ତ୍ରୀୟ ସଙ୍ଗୀତରେ ମଧ୍ୟ ରାମାୟଣର ଛାପ ଦେଖିବାକୁ ମିଳେ । ୟୁ ତୋଙ୍କଦ୍ୱାରା ରଚିତ ୟାମ ୟାକାନ -      (ରାମଙ୍କ ଗୀତ) ଓ ଥୀଦା ୟାକାନ          (ସୀତାଙ୍କ ଗୀତ) ୧୭୮୪ ମସିହାର ରଚନା  । ୟାମ ପ୍ୟାଜାତ୍              (ରାମାୟଣ ନାଟକ) ଏବଂ କାଲୟ ୟାମ ୱୁଥୁ            (ରାମଙ୍କ ବାଲ୍ୟ/ତରୁଣ ଜୀବନ) ଯଥାକ୍ରମେ ୧୭୮୯ ଓ ୧୮୦୦ ମସିହାରେ ରଚିତ ହୋଇଥିଲା  । ସ୍ଥାନୀୟ ମୋନ ଲୋକଙ୍କ ରାମାୟଣକୁ ଲୋଇକ୍ ସାମୋଇଂଗ୍ ରାମ କୁହାଯାଏ । ଉତ୍ତମ ନାମକ ଜଣେ ବୌଦ୍ଧ ସନ୍ୟାସୀ ୧୮୩୪ ମସିହାରେ ଏହାର ରଚନା କରିଃଥିଲେ । ବ୍ରହ୍ମଦେଶର ରାଜଧାନୀରେ ୟାମ ଯାତ୍‍ଦ ଅତି ଲୋକପ୍ରିୟ ହୋଇଥିବାରୁ ଲୋଇକ୍ ସାମୋଇଂଗ୍ ରାମର ରଚୟିତା ସେଥିରୁ ଅନୁପ୍ରାଣିତ ହୋଇ ନିଜର ରଚନା କରିଥିବା ନିଜେ ଉପକ୍ରମରେ କହିଛନ୍ତି । କିନ୍ତୁ ରାମାୟଣର ମୋନ ରୂପାନ୍ତରରେ ଥାଇ, ଜାଭା ଓ ମାଳୟ ଭାଷାର ରାମାୟଣ ସହିତ କିଛି ସାମଞ୍ଜସ୍ୟ ରହିଥିବାର ଦେଖାଯାଏ । ପୁଣି ଅନ୍ୟ ସବୁ ରାମାୟଣରେ ନଥିବା କିଛି ସ୍ୱତନ୍ତ୍ର ଅଧ୍ୟାୟ ମଧ୍ୟ ମୋନ ରାମାୟଣରେ ରହିଛି । ଚରିତ୍ରାବଳୀ ୟାମ ଯାତ୍‍ଦର ଚରିତ୍ରଗୁଡ଼ିକ ମୂଳ ରଚନାର ଚରିତ୍ର ପରି । କିନ୍ତୁ ନାଟକ ରୂପେ ପ୍ରଦର୍ଶିତ ହେଉଥିବା ସମୟରେ ଚରିତ୍ରମାନଙ୍କୁ ବାମାର ଓ ଥାଇ ବେଶଭୂଷାରେ ଦେଖାଯାଇପାରିବ । ଚରିତ୍ରମାନଙ୍କ ନାମ ସଂସ୍କୃତ ନାମର ବ୍ରହ୍ମଦେଶୀୟ ରୂପାନ୍ତର ବା ଅପଭ୍ରଂଶ ବୋଲି କୁହାଯାଇପାରେ । ରାମ ଚରିତ୍ରକୁ ଏଥିରେ ୟାମ       ବୋଲି କୁହାଯାଇଛି । ସୀତା ଚରିତ୍ରର ବ୍ରହ୍ମଦେଶୀୟ ରୂପ ହେଲା ଥୀଦା         । ଲକ୍ଷ୍ମଣଙ୍କ ଚରିତ୍ରର ନାମ ହୋଇଛି ଲଖାନା       । ହନୁମାନଙ୍କ ଚରିତ୍ରର ନାମ ହନୁମାନ         ବୋଲି ଅପରିବର୍ତ୍ତିତ ରହିଛି । ପରଶୁରାମଙ୍କ ନାମ ହୋଇଛି ପଶ୍ୟୁୟାମ         । ରାବଣଙ୍କ ନାମ ହୋଇଛି ୟାୱନ       ବା ଦଥାଗିରି       । ବାଳୀଙ୍କ ଚରିତ୍ର ନାମ ଅପରିବର୍ତ୍ତିତ ହୋଇ ବାଳି       ରହିଛି । ମାରିଚ ଚରିତ୍ର ବ୍ରହ୍ମଦେଶୀୟ ରୂପାନ୍ତରଣ ପରେ ମାରିଜ୍ଜ       ନାମ ଧାରଣ କରିଛି । ବିଭୀଷଣ ଚରିତ୍ରର ନାମ ହୋଇଛି ବିବିଥନା         ।
ପ୍ରଭାତ ମହାପାତ୍ର ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଭାତ ମହାପାତ୍ରଙ୍କ ବାପାଙ୍କ ନାମ କେଶବ ଚନ୍ଦ୍ର ମହାପାତ୍ର ଏବଂ ମାଆଙ୍କ ନାମ ପଦ୍ମଜା ମହାପାତ୍ର । ରାଜନୈତିକ ଜୀବନ ପ୍ରଭାତ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ପ୍ରଫୁଲ୍ଲ ଚନ୍ଦ୍ର ପ୍ରଧାନ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ କଂଗ୍ରେସର ପ୍ରାର୍ଥୀ ଭାବରେ ଘୁ. ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୩,୫୩୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ମାନଗୋବିନ୍ଦ ପ୍ରଧାନଙ୍କୁ ୭,୮୫୭ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଲାଞ୍ଜିଗଡ଼ ଓଡ଼ିଶାର କଳାହାଣ୍ଡି ଜିଲ୍ଲାର ଏକ ପଞ୍ଚାୟତ ସମିତି ଅଟେ । ଏହା କଳାହାଣ୍ଡି ଜିଲ୍ଲାର ସଦର ମହକୁମା ଭବାନୀପାଟଣାଠାରୁ ୨୫ କି.ମି ତଥା ରାଜଧାନୀ ଭୁବନେଶ୍ୱରଠାରୁ ହାରାହାରି ୫୧୦ କି.ମି ଦୂରତାରେ ଅବସ୍ଥିତ ।
ଜଗନ୍ନାଥ ମନ୍ଦିରରେ ତାଙ୍କୁ ବେଢି ରହିଛନ୍ତି ଅନେକ ଦେବା ଦେବୀ । ତାଙ୍କ ପାକଶାଳାର ଅଗ୍ନିକୁ ଘେରି ରହିଛନ୍ତି ଅଗ୍ନିଶ୍ୱର ମହାଦେବ ବା ଆଗ୍ନେୟଶ୍ୱର ମହାଦେବ । ରୋଷଘର ରାସ୍ତା କୋଣରେ ଏହି ମହାଦେବ ବିରାଜିତ । ଧାର୍ମିକ ବିଶ୍ୱାସ କଥିତ ଅଛି, ଏହି ଶିବ ହେଉଛନ୍ତି ଅଗ୍ନି ସ୍ୱରୂପ । ତେଣୁ ତାଙ୍କ ପାଖ ଦେଇ ଜଗନ୍ନାଥଙ୍କ ଭୋଗ ଉଦ୍ଦେଶ୍ୟରେ ବୁହାଯାଉଥିବା ଅନ୍ନ ବ୍ୟଞ୍ଜନାଦୀ କୌଣସି ସମୟରେ ସିଦ୍ଧ ହୋଇ ନଥିଲେ, ତାହା ଏହାଙ୍କ ଦୃଷ୍ଟି ପଡିବା ମାତ୍ରେ ସିଦ୍ଧ ହୋଇଯାଏ । ଏହି ଅଗ୍ନି ଦେବଙ୍କ ଦର୍ଶନରେ ସମସ୍ତ ପାପ ନାଶ ହୁଏ । ମୁକ୍ତି ଚିନ୍ତାମଣି ଗ୍ରନ୍ଥ ଅନୁସାରେ ଅଗ୍ନିଶ୍ୱର ମହାଦେବଙ୍କୁ ପ୍ରଣାମ କରି ସ୍ତୁତି ପଥ କଲେ ଅଶେଷ କଲ୍ୟାଣ ହୁଏ । ଅର୍ଥାତ, ହେ ଅଗ୍ନିଶ୍ୱର, ତୁମେ ରୁଦ୍ରମାନଙ୍କ ମଧ୍ୟରେ ମହାରୁଦ୍ର, ତୁମେ ବିଷ୍ଣୁଙ୍କ ଉଦେଶ୍ୟରେ ପ୍ରସ୍ତୁତ ପାକର ବିଶୋଧକ ,ତୁମେ ମହଜ୍ୱାଳାମୟ ଶମ୍ଭୁ , ତୁମେ ଚନ୍ଦ୍ରଶେଖର , ତୁମକୁ ନମସ୍କାର କରୁଅଛି । ମନ୍ଦିରର ଅବସ୍ଥାନ ଶ୍ରୀମନ୍ଦିର ବେଢ଼ା ଭିତରେ ଜଗନ୍ନାଥ ମନ୍ଦିର ବେଢାରେ ଏହି ମନ୍ଦିର ଛୋଟ ହେଲେ ମଧ୍ୟ ଏହାର ପ୍ରସିଦ୍ଧି ରହିଛି । ଶ୍ରୀମନ୍ଦିର ବାଇଶି ପାହାଚ ଅତିକ୍ରମ କରି କୁର୍ମା ବା ଭିତର ବେଢାରେ ପହଞ୍ଚିବା ପରେ ଭୋଗ ମଣ୍ଡପ ମନ୍ଦିରର ସମୁଖ ତଥା ପାକଶାଳା ପରଜନତା ଯାଇଥିବା ରାସ୍ତାର ଆଗ୍ନେୟ କୋଣକୁ ଲାଗି ଅଗ୍ନିଶ୍ୱର ମହାଦେବଙ୍କ ମନ୍ଦିର ଅଛି ।ଏହି ମନ୍ଦିରଟି ଛୋଟ ଓ ଅପେକ୍ଷାକୃତ ଭାବେ ବେଢା ପତନଠାରୁ ନିମ୍ନରେ ଅଛି । ଆଗ୍ନେୟ କୋଣର ରକ୍ଷକ ଭାବେ ଏହି ମହାଦେବ ପ୍ରତିଷ୍ଠିତ ହୋଇଥିବାରୁ ଏହାଙ୍କ ନାମ  'ଅଗ୍ନିଶ୍ୱର'  । ଅଗ୍ନିଶ୍ୱର ମହାଦେବ ବିଷ୍ଣୁଙ୍କ ପାକ ବିଶୋଧକ ଭାବେ ବିଦିତ । ତେଣୁ ଏହା ମହାଦେବ ଶ୍ରୀମନ୍ଦିର ପାକଶାଳାର ଅଗ୍ନି ରକ୍ଷକ ଭାବେ ପରିଚିତ । ଶ୍ରୀମନ୍ଦିର ବେଢ଼ା ବାହାରେ ଶ୍ରୀମନ୍ଦିର ସ୍ୱତ୍ୱଲିପି ଅନୁଯାୟୀ ପୁରୀର ବଡ଼ଦେଉଳ ସାହି ପ୍ଲଟ ନମ୍ବର ୧୧୬ରେ ଅବସ୍ଥିତ ଏହି ମହାଦେବ ମନ୍ଦିରର କୌଣସି ନିର୍ଦ୍ଦିଷ୍ଟ ସେବକ ନାହାନ୍ତି କି କୌଣସି ସ୍ୱତନ୍ତ୍ର ଖଞ୍ଜ ନାହିଁ । ଶିବରାତ୍ରୀ ଦିନ କୋଠାରୁ ଦିଆହେବା ଚଣା ଖଜା ଇତ୍ୟାଦି ପୂଜାପଣ୍ଡା ଭୋଗ ଲାଗି କରିଥାଆନ୍ତି ।
ସୀମା ତୋମାର  ହିନ୍ଦୀ :          (ଜନ୍ମ ୩ ଜୁଲାଇ ୧୯୮୨) ଜଣେ ଭାରତୀୟ ଟ୍ରାପ୍ ବନ୍ଧୁକଚାଳନା ଖେଳାଳି  । ସେ ଏକମାତ୍ର ଭାରତୀୟ ଭାବେ ବିଶ୍ୱକପରେ ସଟ୍‌ଗନ୍‌ରେ ରୌପ୍ୟ ପଦକ ଜିତିଥିଲେ । ସେ ଜହରୀ ଗ୍ରାମର ବାସିନ୍ଦା । ତାଙ୍କ ପରିବାରରେ ପ୍ରତି ତୃତୀୟ ମହିଳା ଜଣେ ବନ୍ଧୁକଚାଳନା ଖେଳାଳି ଓ ତାଙ୍କ ମାଆ ପ୍ରକାଶୀ ତୋମାର୍ ଦେଶର ସବୁଠାରୁ ବୟସ୍କ ବନ୍ଧୁକଚାଳନା ଖେଳାଳି । ସେ ବର୍ତ୍ତମାନ ଭାରତୀୟ ସେନାରେ ଅବସ୍ଥାପିତ ।
ଏଟ୍ରାଭାଇରାଇନ  (ଇ.ଟି.ଆର, ଇଂରାଜୀ ଭାଷାରେ ), ଇଣ୍ଟେଲେନ୍ସ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହାକି ଏଚଆଇଭି ରୋଗର ପ୍ରତିଷେଧ ଓ ଚିକିତ୍ସା ପାଇଁ ବ୍ୟବ‌ହୃତ ହୁଏ  । ପୂର୍ବରୁ ଅନ୍ୟ ଆଣ୍ଟିରେଟ୍ରୋଭାଇରାଲ ଔଷଧ ସହିତ ଚିକିତ୍ସିତ ହୋଇଥିବା ଲୋକଙ୍କଠାରେ ଏହା ବ୍ୟବହୃତ ହୁଏ । ଏହାକୁ ଦିନକୁ ଦୁଇଥର ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ଅଇ, ପ୍ରାନ୍ତୀୟ ସ୍ନାୟୁ ସମସ୍ୟା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଷ୍ଟିଭେନ୍ସ-ଜନସନ ସିଣ୍ଡ୍ରୋମ, ପ୍ରତିରକ୍ଷା ପୁନଃ-ନିର୍ମାଣ ସିଣ୍ଡ୍ରୋମ ଏବଂ ଲାଇପୋଡିଷ୍ଟ୍ରୋଫି ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଅଣ-ନ୍ୟୁକ୍ଲିଓସାଇଡ୍ ବିପରୀତମୁଖୀ ଟ୍ରାନ୍ସକ୍ରିପଟେଜ୍ ଇନହିବିଟର   ଯାହା ବିପରୀତମୁଖୀ ଟ୍ରାନ୍ସକ୍ରିପଟେଜକୁ ଅବରୋଧ କରିଥାଏ । ୨୦୦୮ ମସିହାରେ କାନାଡା, ୟୁରୋପ ଏବଂ ଯୁକ୍ତରାଷ୍ଟ୍ରରେ ଡାକ୍ତରୀ ଚିକିତ୍ସା ପାଇଁ ଏଟ୍ରାଭାଇରାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସରେ ଏହା ନିମନ୍ତେ ୩୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୮୦ ଡଲାର ଅଟେ ।
ରମେଶ ଚନ୍ଦ୍ର ସାଇ  (ଜନ୍ମ: ୭ ଜୁଲାଇ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ଥରେ କାର୍ଯ୍ୟ କରିଛନ୍ତି । ରମେଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରମେଶ ଚନ୍ଦ୍ର ସାଇ ୧୯୬୪ ମସିହାର ଜୁଲାଇ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ସାଇ ଓ ପତ୍ନୀଙ୍କ ନାମ ଲୀନା ସାଇ । ତାଙ୍କର ଶିକ୍ଷାଗତ ଯୋଗ୍ୟତା ସ୍ନାତକ । ରାଜନୈତିକ ଜୀବନ ରମେଶ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
- ଆମିନୋଲେଭୁଲିନିକ ଏସିଡ  ( , - ), ଯାହା 5-ଆମିନୋଲେଭୁଲିନିକ୍ ଏସିଡ୍  ( 5 ) ଭାବରେ ମଧ୍ୟ ଜଣାଶୁଣା, ଗ୍ଲାୟୋମା ପାଇଁ ଅସ୍ତ୍ରୋପଚାର ସମୟରେ କର୍କଟ ତନ୍ତୁକୁ ଦୃଷ୍ଟିଗୋଚର କରିବାରେ ସାହାଯ୍ୟ କରେ  । ଏହା ଆକ୍ଟିନିକ୍ କେରାଟୋଜ୍ ଏବଂ ବେସାଲ୍ ସେଲ୍ କର୍କଟ ରୋଗର ଚିକିତ୍ସା ପାଇଁ ମଧ୍ୟ ବ୍ୟବହୃତ ହୁଏ । ଏହା ପାଟିରେ ଦିଆଯାଏ କିମ୍ବା ଚର୍ମରେ ପ୍ରୟୋଗ କରାଯାଏ । ପାଟିଦ୍ୱାରା ନିଆଯାଉଥିବା ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଜ୍ୱର, ନିମ୍ନ ରକ୍ତଚାପ, ଯକୃତ ସମସ୍ୟା ଏବଂ ତରଳ ଝାଡ଼ା ହୋଇପାରେ । ଚର୍ମରେ ପ୍ରୟୋଗ କରାଯାଉଥିବା ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ଚମ, ଚମ ଜ୍ୱାଳା, କୁଣ୍ଡେଇ ହେବା ଏବଂ ଚର୍ମର ଚୋପା ଛାଡ଼ିବା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଚର୍ମରେ ପ୍ରୟୋଗ କରାଯିବାବେଳେ, ଏହା ଆଲୋକକୁ ସମ୍ବେଦନଶୀଳ କରି କାର୍ଯ୍ୟ କରିଥାଏ, ଯେପରି ଏହା ଉନ୍ମୋଚିତ ହେଲେ ଏହା କୋଷ ମୃତ୍ୟୁରେ ପରିଣତ ହୁଏ । ୧୯୯୯ ମସିହାରେ ଆମେରିକାରେ ଏବଂ୨୦୧୧ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆମିନୋଲେଭୁଲିନିକ୍ ଏସିଡ୍ ଅନୁମୋଦିତ ହୋଇଥିଲା। ଯୁକ୍ତରାଷ୍ଟ୍ରରେ ୨ ଗ୍ରାମ ଜେଲର ମୂଲ୍ୟ ୩୪ ଡଲାର ।
ଧୀର ବିଶ୍ୱାଳ (ଜନ୍ମ : ୨୦/୦୬/୧୯୨୯) ଜଣେ ଓଡ଼ିଆ କଥାଚିତ୍ର ଅଭିନେତା, ପ୍ରଯୋଜକ ଓ ନିର୍ଦ୍ଦେଶକ ଥିଲେ  । ୧୯୮୦ ମସିହାରେ ସେ ଓଡ଼ିଆ କଥାଚିତ୍ରରେ ଅବଦାନ ପାଇଁ ଜୟଦେବ ପୁରସ୍କାର ଲାଭ କରିଥିଲେ । ଜୀବନୀ ଧୀର, ୧୯୨୯ ମସିହାରେ କଟକରେ ଜନ୍ମଗ୍ରହଣ କରିଥିଲେ । ରେଭେନ୍ସା ମହାବିଦ୍ୟାଳୟରେ ପାଠ ପଢିଲାବେଳୁ ତାଙ୍କ ଅଭିନୟ ଦକ୍ଷତା ଲୋକଲୋଚନକୁ ଆସିଥିଲା । କଂସ ଭୁମିକାରେ ଅଭିନୟ କରି ଏତେ ଲୋକପ୍ରିୟ ହୋଇଥିଲେ ଯେ, ସାଙ୍ଗସାଥୀମାନେ ତାଙ୍କୁ କଂସ ବୋଲି ଡାକୁଥିଲେ । ରେଭେନ୍ସା ମହାବିଦ୍ୟାଳୟରେ ଓ ପରେ ମଧୁସୂଦନ ଆଇନ ମହାବିଦ୍ୟାଳୟରେ ସେ ନାଟ୍ୟ ସମ୍ପାଦକ ଭାବରେ ନିର୍ବାଚିତ ହୋଇଥିଲେ । ଓଡ଼ିଶା ସଚିବାଳୟରେ ଜଣେ କର୍ମଚାରୀ ଭାବରେ ସେ ନିଜର କର୍ମଜୀବନ ଆରମ୍ଭ କରିଥିଲେ । କିଛିଦିନ ପରେ ଚାକିରି ଛାଡି, ମଧୁସୂଦନ ଆଇନ ମହାବିଦ୍ୟାଳୟରେ ଆଇନ ପାଠ ପଢ଼ିଥିଲେ । ମଧୁସୂଦନ ଆଇନ ମହାବିଦ୍ୟାଳୟର ଏଲଏଲବି ଡିଗ୍ରୀ ହାସଲ କରିବାପରେ ଓଡ଼ିଶା ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କରିଥିଲେ । ଅଭିନୟପ୍ରତି ଆକର୍ଷଣ ଯୋଗୁ, ସେ ବେଶୀ ସମୟ ସେଥିପ୍ରତି ଓ କମ ସମୟ ଓକିଲାତିରେ ଦେଇଥିଲେ । ଓଡ଼ିଆ କଥାଚିତ୍ରରେ ଅବଦାନ କେଦାର ଗୌରୀ ଧୀର ବିଶ୍ୱାଳଙ୍କ ଅଭିନୀତ ପ୍ରଥମ ଚଳଚ୍ଚିତ୍ର ଥିଲା । ଏଥିରେ ଖଳନାୟକ  'ରାହୁ'  ଭୂମିକାରେ ସେ ଅଭିନୟ କରିଥିଲେ । ୧୯୬୨ମସିହାରେ ସେ ନିଜର ପ୍ରଯୋଜନା ସଂସ୍ଥା ପଞ୍ଚସଖା ପିକଚର୍ସ ଆରମ୍ଭ କରିଥିଲେ । ପଞ୍ଚସଖା ପିକଚର୍ସର ପ୍ରଥମ ଚଳଚ୍ଚିତ୍ର ଥିଲା ନୂଆ ବୋଉ । ସେ ପ୍ରାୟ ୫୦ଟି ଓଡ଼ିଆ ଚଳଚ୍ଚିତ୍ରର ପ୍ରଯୋଜନା ସହିତ ଜଡ଼ିତ ରହିଥିଲେ ।
ଡାଲଟେପାରିନ  (ଇଂରାଜୀ ଭାଷାରେ ), ବେପାର ନାମ ଫ୍ରାଗମିନ, ହେଉଛି ଏକ ଔଷଧ ଯାହା ଗଭୀର ଶିରା ଥ୍ରୋମ୍ବୋସିସ୍ ଏବଂ ଫୁସଫୁସ ଏମ୍ବୋଲିଜ୍ମ ରୋଗମାନଙ୍କର ଚିକିତ୍ସା ତଥା ପ୍ରତିଷେଧ ପାଇଁ ବ୍ୟବହୃତ ହୁଏ  ଏହା ହୃଦ୍‌ଘାତରେ ମଧ୍ୟ ବ୍ୟବହୃତ ହୋଇପାରେ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, କମ୍ ରକ୍ତ ପ୍ଲାଟେଲେଟ୍ ଏବଂ ଇଞ୍ଜେକସନ ସ୍ଥାନରେ ବ୍ରୁଇସ ହୋଇପାରେ । ଏହା ଗର୍ଭାବସ୍ଥାରେ ବ୍ୟବହୃତ ହୋଇପାରେ । ଏହା ଏକ ପ୍ରକାର କମ୍ ମଲିକୁଲାର୍ ଓଜନର ହେପାରିନ୍   । ଏହା ଆଣ୍ଟିଥ୍ରୋମ୍ବିନ ୩   ସ‌ହିତ ସଂଯୁକ୍ତ ହୁଏ ଓ ଫ୍ୟାକ୍ଟର ୯   ଏବଂ ଥ୍ରୋମ୍ବିନର ସକ୍ରିୟତାକୁ ପ୍ରତିରୋଧ କରି କାର୍ଯ୍ୟକ୍ଷମ ହୁଏ । ୧୯୯୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡାଲଟେପାରିନ ଅନୁମୋଦିତ ହୋଇଥିଲା । ଏନୋକ୍ସାପାରିନର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଯୁକ୍ତରାଜ୍ୟରେ ୫୦୦୦ ୟୁନିଟ ବିଶିଷ୍ଟ ଏକ ମାତ୍ରା ଔଷଧ ପିଛା ୨୦୨୧ରେ ୨.୮୦ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୦ ଡଲାର ଅଟେ ।
ଉପେନ୍ଦ୍ରନାଥ ନାୟକ, ଜଣେ ଭାରତୀୟ ରାଜନୀତିଜ୍ଞ । ସେ ୧୯୯୮ ମସିହା ଲୋକ ସଭା ସାଧାରଣ ନିର୍ବାଚନରେ ଓଡ଼ିଶାର କେଉଁଝର ଲୋକ ସଭା ନିର୍ବାଚନ ମଣ୍ଡଳୀରୁ ୧୨ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭା ସଧାରଣ ନିର୍ବାଚନ ପାଇଁ ଓଡ଼ିଶାରେ ଭାରତୀୟ ଜନତା ପାର୍ଟି ଏବଂ ବିଜୁ ଜନତା ଦଳ ମଧ୍ୟରେ ମେଣ୍ଟ ହୋଇଥିଲା । ଉପେନ୍ଦ୍ରନାଥ ନାୟକ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ ।
ଗୃହପାଳିତ ମେଣ୍ଢା  ଏକ ଚତୁସ୍ପଦ   ସ୍ତନ୍ୟପାୟୀ   ରୋମନ୍ଥନ‌କାରୀ ପ୍ରାଣୀ ଯାହାକୁ ସ୍ୱାଭାବିକ ଭାବରେ ପୋଶାଯାଏ । ଅଧିକାଂଶ ରୋମନ୍ଥନ‌କାରୀ ପ୍ରାଣୀଙ୍କ ଭଳି ଏମାନେ ଆର୍ଟିଓଡାକ୍ଟିଲା ଅର୍ଡ଼ର ସଭ୍ୟ । ଯଦିଓ ଓଭିସ ଜେନସର ଅନେକ ପ୍ରଜାତିଙ୍କୁ ମେଣ୍ଢା ନାମ ଦିଆଯାଏ, ଦୈନନ୍ଦିନ ଜୀବନରେ ଏହାକୁ ପ୍ରାୟ ଓଭିସ ଆରିସ ଭାବରେ ଉଲ୍ଲେଖ କରାଯାଏ । ଏମାନଙ୍କ ସଂଖ୍ୟା ପ୍ରାୟ ଏକ ବିଲିଅନ ବା ଶହେ କୋଟିରୁ ଅଧିକ ସର୍ବାଧିକ ସଂଖ୍ୟକ ମେଣ୍ଡା ପ୍ରଜାତିର ପ୍ରାଣୀ । ପ୍ରାପ୍ତ ବୟସ୍କ ମାଈ ମେଣ୍ଢାକୁ ଇଂରାଜୀରେ ଇଉଇ   କୁହାଯାଏ, ଅଣ୍ଡିରାକୁ ରାମ   ବା ଟୁପ   କୁହାଯାଏ; ଖାସୁ ହୋଇଥିବା ପ୍ରାଣୀକୁ ୱେଦର  , ଓ ଛୁଆକୁ ଲ୍ୟାମ୍ବ   କୁହାଯାଏ । ୟୁରୋପ ଓ ଏସିଆର ଥିବା ବଣୁଆ ମୌଫ୍ଲନ   ପ୍ରାଣୀର ବଂଶଧର ମେଣ୍ଢା ହୋଇପାରେ । ପୁରାତନ କାଳରୁ କୃଷିକାର୍ଯ୍ୟ କରିବା ଲକ୍ଷରେ ପାଳନ କରାଯାଉଥିବା ମେଣ୍ଢାମାନଙ୍କୁ ଅଧୁନା ମାଂସ, ଓ କ୍ଷୀର ନିମନ୍ତେ ପାଳନ କରାଯାଉଛି । ପଶମ କାର୍ଯ୍ୟ ନିମନ୍ତେ ଏହାର ରୁମକୁ କାଟି   ଉଲ   ତିଆରି କରିବା ପାଇଁ ବ୍ୟବ‌ହାର କରାଯାଏ । ମେଣ୍ଢା ଛୁଆ ମାଂସକୁ ଇଂରାଜୀରେ ଓଭାଇନ ଓ ବଡ଼ ମେଣ୍ଢାର ମାଂସକୁ ମଟନ  ( : ) କୁହାଯାଏ  । ଅଧୁନା ଉଲ ଓ ମାଂସ ପାଇଁ ମେଣ୍ଢା ଅତି ଆବଶ୍ୟକ ହେଉଛି ଓ ବେଳେ ବେଳେ ତାର ଚର୍ମ  , କ୍ଷୀର ଓ ବିଜ୍ଞାନ ଗବେଷଣା ପାଇଁ ମଧ୍ୟ ବ୍ୟବ‌ହାର କରାଯାଉଛି । ପୃଥିବୀର ଅଧିକାଂଶ ସ୍ଥାନରେ ଏହାକୁ କୃଷିକର୍ମରେ ନିୟୋଜିତ କରାଯାଏ ଓ ଅଧିକାଂଶ ସଭ୍ୟତାରେ ଏହା ଏକ ମୌଳିକ ଆବଶ୍ୟକତା ହୋଇଆସିଛି । ଅଧୁନା ଅଷ୍ଟ୍ରେଲିଆ, ନିଉଜିଲାଣ୍ଡ, ଦକ୍ଷିଣ ଓ ମଧ୍ୟ ଦକ୍ଷିଣ ଆମେରିକା ଦେଶଗୁଡ଼ିକ ତ‌ଥା ବ୍ରିଟିଶ ଦ୍ୱୀପ‌ପୁଞ୍ଜରେ   ମେଣ୍ଢା ପାଳନ କରାଯାଏ । ମେଣ୍ଢା ପାଳନରେ ଦେଶ ବା ସ୍ଥାନ ଅନୁସାରେ ବିଭିନ୍ନ ଭାଷାଭାଷୀ ଲୋକ ଅନେକ ପ୍ରକାରର ଶବ୍ଦ ବ୍ୟବ‌ହାର କରନ୍ତି । ପୁରାତନ ଇଂରାଜୀ  ର ଶବ୍ଦରୁ ମଧ୍ୟ ଇଂରାଜୀ   ସମୟରେ ସିପ ଶବ୍ଦ ବ୍ୟବ‌ହାର କରାଗଲା । ମେଣ୍ଢା ଉଭୟ ଏକ ଓ ବ‌ହୁବଚନରେ ବ୍ୟବ‌ହୃତ ହୁଏ । ମେଣ୍ଢା ଦଳକୁ ଫ୍ଲକ୍, ହର୍ଡ଼   ବା ମ‌ବ କୁହାଯାଏ । ବୟସ ଅନୁସାରେ ମଧ୍ୟ ଏହାର ଅନେକ ନାମକରଣ ହୋଇଥାଏ । ଇତିହାସ ଅନୁସାରେ ଚାଷକାମ ନିମନ୍ତେ ଏହା ଏକ ଅଦ୍ୱିତୀୟ ପଶୁ, ମାନବ ସଂସ୍କୃତିରେ ଏହା ଓତଃପ୍ରୋତ ଭାବରେ ଜଡ଼ିତ । ଆଧୁନିକ ଭାଷା ଓ ସିମ୍ବୋଲୋଜିରେ   ମଧ୍ୟ ଏହାର ସ୍ତାନ ଅଛି । ବିଭିନ୍ନ ଭାଷା, ଆବ୍ରାହାମିକ ଧର୍ମ ପରମ୍ପରା, ସଂସ୍କୃତି ଓ ଗୋଲ୍ଡେନ ଫ୍ଲିସ କାହାଣୀ ଭଳି ପୁରାଣମାନଙ୍କରେ ମେଣ୍ଢାର ସ୍ଥାନ ଲିପିବଦ୍ଧ ହୋଇ ରହିଛି । ଉଭୟ ପୁରାତନ ଓ ଆଧୁନିକ ଯୁଗର ଧର୍ମକର୍ମରେ ଏହାକୁ ବଳି ଦେବା ପ୍ରଥା ଚାଲିଆସିଛି । ଇତିହାସ ଗୃହପାଳିତ ପଶୁ ଓ ତାଙ୍କର ବଣୁଆ ପୁର୍ବପୁରୁଷଙ୍କ ତ‌ଥା ପୂର୍ବଜଙ୍କ ବିଷୟ ଅସ୍ପଷ୍ଟ ଅଛି । ପ୍ରଜାତି ଗୃହପାଳୀତ ମେଣ୍ଢା ଏକ ବ‌ହୁ-ଲକ୍ଷ ବିଶିଷ୍ଟ ପ୍ରାଣୀ ଓ ଏମାନଙ୍କର ପ୍ରାୟ ୨୦୦ ପ୍ରଜାତି ଅଛନ୍ତି ଓ ବିଭିନ୍ନ କର୍ମ ସାଧନ ପାଇଁ ସୃଷ୍ଟି କରାଯାଇଛି । ଏମାନଙ୍କ ସଂଖ୍ୟା ଏକ ହଜାରରୁ ଉର୍ଦ୍ଧ୍ୱ ବୋଲି ଅନେକ ଉତ୍ସ ଦାବୀ କରେ ।
ଚିନ୍ତାମଣିଶ୍ୱର ଶିବ ମନ୍ଦିର ଏକ ହିନ୍ଦୁ ମନ୍ଦିର ଯାହା ଭଗବାନ ଶିବଙ୍କୁ ସମର୍ପିତ କରାଯାଇଛି । ଏହା ଭାରତରେ ଭୁବନେଶ୍ୱର, ତଥା ଓଡ଼ିଶାର ରାଜଧାନୀରେ ଅବସ୍ଥିତ । ଏହା ପୁରୁଣା ଷ୍ଟେସନ ବଜ଼ାର ନିକଟସ୍ଥ କଟକ-ପୁରୀ ରୋଡଠାରୁ ଖୁବ ଅଳ୍ପ ଦୂରତାରେ ଚିନ୍ତାମଣିଶ୍ୱର ରୋଡରେ ସ୍ଥାପିତ । ମନ୍ଦିରର ମୁଖ ପଶ୍ଚିମ ଦିଗରେ କରାଯାଇଛି ଏବଂ ଏହାର ନିହିତ ଦେବତା ଶିବ ଲିଙ୍ଗଙ୍କ ସହିତ ଯୋନୀପୀଠ ଅଟେ । ମନ୍ଦିର ଏହା ଏକ ୧୪ ତମ ସେନ୍ଚୁରୀ ଏ. ଡି. ପୁରାତନ ମନ୍ଦିର ଅଟେ । ସ୍ଥାନୀୟ କିମ୍ବଦନ୍ତୀ ଅନୁସାରେ ଏହି ମନ୍ଦିର କେଶରୀମାନଙ୍କ  (ଷୋମବଂଶୀଷ) ଦ୍ୱରା ନିର୍ମାଣ କରାଯାଇଥିଲା  । ବିଭିର୍ଣ୍ଣ ଧାର୍ମିକ ପର୍ବ ତଥା ଶିବରାତ୍ରି, ଶିବ ବିବାହ, ଜଳାଶୟ, ରୁଦ୍ରାଭିଷେକ, ଇତ୍ୟାଦି ଏଠାରେ ପାଳନ କରାଯାଏ । ଏହା ବ୍ୟତୀତ ବିବାହ, ବ୍ରତ ଆଦି ପୂଜା ଅର୍ଚ୍ଚନା କରାଯାଏ । ବାସ୍ତୁଶିଲ୍ପ ବିଶେଷତା ଯୋଜନା ହିସାବରେ ଏହା ଏକ ବର୍ଗାକାର ପବିତ୍ର ସ୍ଥଳ ଏବଂ ଏହାର ବିମାନ ରେଖା କୃତି ଅଟେ । ତଳ ଭାଗରୁ ଉର୍ଦ୍ଧ ଭାଗ ପର୍ଯ୍ୟନ୍ତ ମନ୍ଦିରରେ ଏକ ବଡା, ଗଣ୍ଡି ଏବଂ ମସ୍ତକ ଅଛି । ଏଥିରେ ପାଞ୍ଚ ଗୁଣ ପଞ୍ଚାଙ୍ଗ ଓ ମୂଳ ପଭାଗ ତଥା ଖୁରା, କୁମ୍ଭ, ପଟ, କାନି ଏବଂ ବସନ୍ତ ଅବସ୍ଥିତ । ମନ୍ଦିରର ଖୁରା ଭାଗ ଆଂଶିକ ଭାବେ ପୋତା ଯାଇଛି । ବନ୍ଧନଦ୍ୱାରା ଜଙ୍ଗକୁ ୩ଟି ଢଲାଈଦ୍ୱାରା ନିର୍ମାଣ କରାଯାଇଛି, ଯାହା ତଳ ଜଙ୍ଘ ଏବଂ ଉପର ଜଙ୍ଘ ରୂପେ ବିଭାଜିତ ଓ ବାରଣ୍ଡା ୭ଟି ଢଲାଈଦ୍ୱାରା ନିର୍ମିତ୍ତ । ଗଣ୍ଡି ଭାଗ କୌଣସି ପକାର କଳାକୃତିରୁ ବଂଚିତ ନୁହେ ଓ ଓଡ଼ିଆ ମନ୍ଦିର ପରି ଏହାର ମସ୍ତକରେ ବେକି, ଅମଲାକ, ଖପୁରି ଏବଂ କାଲଶ ଅବସ୍ଥିତ । ପୂର୍ବ ପକ୍ଷ୍ୟରେ ଚାରି ଭୁଜଧାରୀ କାର୍ତ୍ତିକେୟଙ୍କ ଚିତ୍ର ପ୍ରତିଷ୍ଠିତ । ତାଙ୍କର ବାମ ପାର୍ଶ୍ୱରେ ବରଦମୁଦ୍ରା ଓ ଡାହାଣ ହସ୍ତରେ ଏକ ଗଦା ଅଛି । ତାଙ୍କର ପଛରେ ଥିବା ବାମ ହସ୍ତରେ ଏକ କୁକୁଡ଼ା ଓ ଡାହାଣ ହସ୍ତ ଏକ ମୟୁରର ମୁଣ୍ଡ ଉପରେ ଅଛି । ଦକ୍ଷିଣ ପାର୍ଶ୍ୱ ଘରେ ଚାରି ହସ୍ତ ସଶସ୍ତ୍ର ଗଣେଶଙ୍କ ଚିତ୍ର ଅବସ୍ତିତ, ତାଙ୍କର ମୁଖ୍ୟ ଡାହାଣ ହସ୍ତରେ ମାଳା ଏବଂ ବାମ ହସ୍ତରେ ମୋଦକ ପତ୍ର ଧାରଣ କରିଛନ୍ତି । ଏହାଙ୍କର ପଛରେ ଥିବା ଡାହାଣ ହସ୍ତରେ ଏକ ଅଙ୍କୁଶ ସହିତ ବାମ ହସ୍ତରେ ଭଙ୍ଗା ହାତୀ ଦାନ୍ତ ପ୍ରଦର୍ଶିତ । ଉତ୍ତରୀ ପାର୍ଶ୍ୱରେ ଦେବୀ ପାର୍ବତୀଙ୍କ ମୂର୍ତି ସ୍ଥାପନ କରାଯାଇଛି. ସଜାଣି ବିଶେଷତା ବଡାର ତଳ ଜଙ୍ଘ ଓ ଉପର ଜଙ୍ଘ ବିଭିର୍ନ ପ୍ରକାର ଖାଖରା ମୁଣ୍ଡି ଓ ପିଢା ମୁଣ୍ଡି ସହିତ କଳାକୃତି କରାଯାଇଛି । ବେକି ଶେଷ ପର୍ଯ୍ୟାରେ କଣିକା ପଗ ଉପରେ ଏକ ଦେଉଳ ଚାରିଣୀ ସ୍ଥାପିତ । ଯେଉଁଠି କି ରାହ ପଗର ଉପର ପଟ ମଝିରେ ଚାରି ଭୁଜା ଦେବତ୍ୱ ଅବସ୍ଥିତ । କପାଟ କି ଆଧାର ଦୁଇଟି ଖାଖରା ମୁଣ୍ଡିଦ୍ୱାରା ଦୁଇ ପାଶ୍ୱର୍ରେ ଖୋଦା ଯାଇଛି । ମନ୍ଦିର ଏକ ଆଧୁନିକ ପରିଶର ପାଚିରୀଦ୍ୱାରା ବନ୍ଦ କରାଯାଇଛି ଯାହାର ଆକାର ୪୦.୦୦ ବର୍ଗ ମିଟର, ଉଚତା ୧.୮୦ ମି ସହିତ ମୋଟେଇ ୦.୨୦ ମି ଅଟେ. କପାଟର ଡାହାଣ ପାର୍ଶ୍ୱରେ ଚାରିଭୁଜା ଗଣେଶ ସ୍ଥାପିତ । ଦେବତା ତଳମୁଖୀ ବାମ ଓ ଡାହାଣ ହସ୍ତରେ ଏକ ପରସୁ ଓ ମାଳା ଏବଂ ଉପର ବାମ ହସ୍ତରେ ମୋଦକ ପତ୍ର ଓ ଖଣ୍ଡିତ ହାତୀ ଦାନ୍ତ ତଳ ବାମ ହାତେର ଶୋଭା ପାଉଛି । ଚିନ୍ତାମଣିଶ୍ୱର ପୋଖରୀ ଏହା ଏକ ମନ୍ଦିର ପୋଖରୀ ଯାହା ମନ୍ଦିର ପ୍ରାଙ୍ଗଣରେ ଅବସ୍ତିତ । ସ୍ଥାନୀୟ ଲୋକଙ୍କ ଅନୁସାରେ ଏହା କେଶରୀ ବଂଶଜଦ୍ୱାରା ଖୋଳା ଯାଇଥିଲା । କାର୍ତିକ ପୁର୍ଣିମା ଓ ଶ୍ରାବଣ ପୁର୍ଣିମା ଏଠାରେ ପାଳନ କରାଯାଏ । ଏହା ଆୟତାକାର ରିଓଏ ନିର୍ମିତ୍ତ, ଏହାର ଲମ୍ବାଈ ୨୨.୪୦ ମି ଓ ଚୌଡାଈ ୧୧.୨୦ ମି ଏବଂ ୩.୦୦ ମି ଗେହେରା । ଏହା ଭୂମିତଲ ପାଣିଦ୍ୱାରା ପ୍ରାକୃତିକ ରୂପେ ଭରି ହୋଇ ରହିଥାଏ । ଯାହାଦ୍ୱାରା ଏହାର ପାଣି ସ୍ଥର ବର୍ଷସାରା ଏକ ସମାନ ଭାବରେ ରହିଥାଏ । ଅତ୍ୟାଥିକ ପାଣି ପୂର୍ବ ପାଚରିର ଏକ ରାସ୍ତା ମାଧ୍ୟମରେ ନିଷ୍କାସିତ ହୋଇଥାଏ ।
ରାମଚନ୍ଦ୍ର ପ୍ରଧାନ  (୧୬ ନଭେମ୍ବର ୧୯୪୨ - ୨୧ ଡିସେମ୍ବର ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମଚନ୍ଦ୍ର ପ୍ରଧାନ ୧୯୪୨ ମସିହାର ନଭେମ୍ବର ୧୬ ତାରିଖର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନାତନ ପ୍ରଧାନ ଓ ପତ୍ନୀଙ୍କ ନାମ ସାରଳା ପ୍ରଧାନ । ରାଜନୈତିକ ଜୀବନ ରାମଚନ୍ଦ୍ର ପ୍ରଧାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାମଚନ୍ଦ୍ର ପ୍ରଧାନ ୨୦୧୬ ମସିହାର ଡିସେମ୍ବର ୨୧ ତାରିଖରେ ୭୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ସାଲବୁଟାମୋଲ ବା ଆଲବୁଟେରୋଲ, ବ୍ୟବସାୟୀକ ନାମ ଭେଣ୍ଟୋଲିନ ଏକ ଔଷଧ ଯାହା ମଧ୍ୟମ ଓ ବଡ଼ ଶ୍ୱାସ ନଳୀକୁ ଖୋଲିବା କାମ କରେ । ଆଜ୍‌ମା, ବ୍ୟାୟାମ ଜନିତ ଶ୍ୱସନୀଗ୍ରହ   ଓ ସିଓପିଡି ଇତ୍ୟାଦି ରୋଗମାନଙ୍କ ନିମନ୍ତେ ଏହା ଦିଆଯାଏ । ଏହା ରକ୍ତରେ ଅଧିକ ପଟାସିଅମ ସ୍ତର ଥିଲେ ମଧ୍ୟ ଦିଆଯାଏ । ଏହା ସାଧାରଣତଃ ଇନହେଲର  (ଅନ୍ତଃଶ୍ୱସକ) ବା ନେବୁଲାଇଜର  (କଣିତ୍ର) ଆକାରରେ, ବଟିକା ଓ ଶିରାଭ୍ୟନ୍ତର ଇଞ୍ଜେକସନ ଦ୍ରବଣ ଆକାରରେ ମଧ୍ୟ ମିଳେ  । ଇନହେଲର ଆକାରରେ ନେଲେ ୧୫ ମିନିଟ ମଧ୍ୟରେ ଏହାର କାମ ଆରମ୍ଭ ହୋଇଯାଏ ଓ ୨ରୁ ୬ ଘଣ୍ଟା ପର୍ଯ୍ୟନ୍ତ ରହେ । ସାଲବୁଟାମୋଲର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସାଧାରଣତଃ ଅସ୍ଥିରତା, ମୁଣ୍ଡବଥା, ଦୃତ ହୃତ୍‌ପିଣ୍ଡ ଗତି, ଶିରଭ୍ରମ ଓ ଉତ୍କଣ୍ଠା ଅନୁଭବ ଦେଖାଯାଏ ।ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଶ୍ୱସନୀଗ୍ରହ  , ଅନିୟମିତ ହୃତ୍‌ସ୍ପନ୍ଦନ ଓ ସ୍ୱଳ୍ପ ରକ୍ତ ପଟାସିଅମ ହେବା ଲକ୍ଷ କରାଯାଏ । ଏହା ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ବ୍ୟବ‌ହାର କଲେ ମଧ୍ୟ ଏହାର ନିରାପତ୍ତା ସ୍ପଷ୍ଟ ନୁହେଁ । ସାଲବୁଟାମୋଲ ଏକ ସ୍ୱଳ୍ପ କାର୍ଯ୍ୟକାରୀ ୨-ଆଡ୍ରେନର୍ଜିକ ରିସେପ୍ଟର ଆଗୋନିସ୍ଟ ଯାହା ଅନୈଛିକ ପେଶୀ ଶିଥିଳକ ଭାବରେ କାମ କରେ । ସାଲବୁଟାମୋଲ ପ୍ରଥମେ ଇଂଲଣ୍ଡରେ ସନ ୧୯୬୭ରେ ତିଆରି ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏହା ସନ ୧୯୮୨ରେ ଡାକ୍ତରୀ ବ୍ୟବ‌ହାର ନିମନ୍ତେ ମଞ୍ଜୁରୀ ମିଳିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଦୁଇ ଶହ ଡୋଜ୍ ଥିବା ଇନହେଲରର ହୋଲସେଲ ମୂଲ୍ୟ ସନ ୨୦୧୪ରେ ୧.୧୨ରୁ ୨.୬୪ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ନିମନ୍ତେ ମୁଲ୍ୟ ୨୫ରୁ ୫୦ ଡଲାର ।
ହୀନା ସିଦ୍ଧୁ  (ଜନ୍ମ : ୧୯ ଅଗଷ୍ଟ ୧୯୮୯) ଜଣେ ଭାରତୀୟ ବନ୍ଧୁକଚାଳନା ଖେଳାଳି  । ୨୦୧୪ ଅପ୍ରେଲ ୭ ତାରିଖରେ ପ୍ରଥମ ଭାରତୀୟ ପିଷ୍ଟଲ ସୁଟର ଭାବରେ ଆନ୍ତର୍ଜାତୀୟ ସୁଟିଂ ସ୍ପୋର୍ଟସ ଫେଡେରେସନର ୧ ନମ୍ବର ବିଶ୍ୱମାନ୍ୟତା ହାସଲ କରିଥିଲେ । ୨୦୧୩ ସୁଟିଂ ବିଶ୍ୱକପରେ ସେ ପ୍ରଥମ ଭାରତୀୟ ପିଷ୍ଟଲ ସୁଟର ଭାବରେ ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ସ୍ୱର୍ଣ୍ଣପଦକ ଜିତିଥିଲେ । ୨୦୧୪ ମସିହାରେ ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ୨୦୩.୮ ସ୍କୋର କରି ସେ ବିଶ୍ୱ ରେକର୍ଡ଼ ସ୍ଥାପନା କରିଥିଲେ । ହୀନା ଡାହାଣ ଆଖିରେ ଦେଖି, ଡାହାଣ ହାତରେ ସୁଟିଂ କରନ୍ତି । ବ୍ୟକ୍ତିଗତ ଜୀବନ ହୀନା ଦନ୍ତ ଚିକିତ୍ସାରେ ଡିଗ୍ରୀ ହାସଲ କରିଛନ୍ତି । ତାଙ୍କ ପିତା ଓ ଭାଇ ଉଭୟ ସୁଟିଂ ଖେଳାଳି । ତାଙ୍କ ଦାଦା ଜଣେ ବନ୍ଧୁକ ଓ ଗୋଳାବାରୁଦ ବ୍ୟାପାରୀ । ୨୦୧୩ ମସିହାରେ ହୀନା ରୋନକ ପଣ୍ଡିତଙ୍କୁ ବିବାହ କରିଥିଲେ । ରୋନକ ନିଜେ ଜଣେ ବନ୍ଧୁକ ଚାଳକ ଓ ପରେ ହୀନାଙ୍କର ପ୍ରଶିକ୍ଷକ ଭାବରେ କାର୍ଯ୍ୟ କରିଛନ୍ତି । ହୀନା ମୁମ୍ବାଇର ଗୋରେଗାଓଁରେ ରହନ୍ତି । ଖେଳ ଜୀବନ ହୀନା ୨୦୦୬ରେ ସୁଟିଂ ଆରମ୍ଭ କରିଥିଲେ । ୨୦୦୯ ମସିହାରେ ସେ ବେଜିଂଠାରେ ସୁଟିଂ ବିଶ୍ୱକପରେ ରୌପ୍ୟପଦକ ହାସଲ କରିଥିଲେ । ସେହି ବର୍ଷ କେରଳଠାରେ ଅନୁଷ୍ଠିତ ଜାତୀୟ ସୁଟିଂ ଚାମ୍ପିୟନସିପରେ ମଧ୍ୟ ସେ ପ୍ରଥମ ସ୍ଥାନରେ ରହିଥିଲେ । ୨୦୧୦ ଏସୀୟ କ୍ରୀଡ଼ାରେ ସେ ୧୦ମି ଦଳଗତ ସ୍ପର୍ଦ୍ଧାରେ ଅନୁ ରାଜ ସିଂହଙ୍କ ସହ ଦଳଗତ ରୌପ୍ୟପଦକ ହାସଲ କରିଥିଲେ । ୨୦୧୦ ରାଜ୍ୟଗୋଷ୍ଠୀ କ୍ରୀଡ଼ାରେ ହୀନା ଓ ଅନୁ ସ୍ୱର୍ଣ୍ଣପଦକ ହାସଲ କରିଥିଲେ । ଏକଳ ପ୍ରତିଯୋଗିତାରେ ହୀନା ରୌପ୍ୟ ପଦକ ହାସଲ କରିଥିଲେ । ୨୦୧୨ ଲଣ୍ଡନ ଅଲିମ୍ପିକ୍ସରେ ହୀନା ଭାରତୀୟ ଦଳରେ ଥିଲେ । ଏହି ଅଲିମ୍ପିକ୍ସରେ ୧୦ମି ଏୟାର ପିଷ୍ଟଲ ଇଭେଣ୍ଟର କ୍ୟାଲିଫାଇଂ ପ୍ରତିଯୋଗିତାରେ ତାଙ୍କର ସ୍ଥାନ ୧୨ ରହିଥିଲା । ଏହି ଅଲିମ୍ପିକ ଅବସରରେ ଫାଷ୍ଟ : ଦ ଷ୍ଟୋରୀ ଅଫ ଲଣ୍ଡନ ୨୦୧୨ ଅଲିମ୍ପିକ୍ସ ଗେମ୍ସ ନାମରେ ଏକ ଚଳଚ୍ଚିତ୍ର ନିର୍ମାଣ କରାଯାଇଥିଲା ଓ ହୀନାଙ୍କ କଥା ଏହି ଚଳଚ୍ଚିତ୍ରରେ ପ୍ରଦର୍ଶନ କରାଯାଇଥିଲା । ୨୦୧୩ ସୁଟିଂ ବିଶ୍ୱକପରେ ହୀନା ସ୍ୱର୍ଣ୍ଣପଦକ ଜିତିଥିଲେ । ଏହି ପ୍ରତିଯୋଗିତା ଫାଇନାଲରେ ହୀନା ବିଶ୍ୱ ଚାମ୍ପିୟନ ଜୋରୋନା ଅରୁଣୋବିଚ ଓ ପୂର୍ବତନ ଚାମ୍ପିୟନ ଓଲେନା କୋଷ୍ଟୋଭିଚଙ୍କୁ ପରାସ୍ତ କରିଥିଲେ । ୨୦୧୬ ଅଲିମ୍ପିକ୍ସରେ ହୀନା ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ୧୪ତମ ସ୍ଥାନରେ ଓ ୨୫ମି ଏୟାର ପିଷ୍ଟଲରେ ୧୨ଶ ସ୍ଥାନରେ ରହିଥିଲେ । ସେହି ବର୍ଷ ଇରାନର ତେହେରାନଠାରେ ଅନୁଷ୍ଠିତ ଏସୀୟ ସୁଟିଂ ଚାମ୍ପିୟନସିପରେ ମହିଳାମାନଙ୍କ ପାଇଁ ହିଜାବ ପିନ୍ଧିବା ବାଧ୍ୟତାମୂଳକ କରାଯିବାରୁ ହୀନା ଏହାର ପ୍ରତିବାଦ କରି ପ୍ରତିଯୋଗିତାରୁ ଓହରି ଯାଇଥିଲେ । ୨୦୧୭ ମସିହାରେ ରାଜ୍ୟଗୋଷ୍ଠୀ କ୍ରୀଡ଼ାର ୧୦ମି ଏହାର ପିଷ୍ଟଲ ସ୍ପର୍ଦ୍ଧାରେ ହୀନା ସ୍ୱର୍ଣ୍ଣ ପଦକ ବିଜୟିନୀ ହୋଇଥିଲେ । ୨୦୧୮ ରାଜ୍ୟଗୋଷ୍ଠୀ କ୍ରୀଡ଼ାରେ ୧୦ମି ସ୍ପର୍ଦ୍ଧାରେ ସେ ରୌପ୍ୟ ଓ ୨୫ମି ସ୍ପର୍ଦ୍ଧାରେ ସ୍ୱର୍ଣ୍ଣ ପଦକ ଜିତିଥିଲେ ।
ମା 'ର ମମତା, ୨୦୨୧ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା । ଚିନ୍ମୟ ଦାଶ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହିମାଂଶୁ ପରିଜା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁ ଚୌଧୁରୀ ଓ ଶ୍ରୀତମ ଦାସ । ସୁକାନ୍ତ ରଥ, ପ୍ରଦ୍ୟୁମ୍ନ ଲେଙ୍କା, ସରସ୍ୱତୀ ଦେବୀ, ପ୍ରଭାତୀ ସାହୁ, କୈଳାଶ ପାଣିଗ୍ରାହୀ, ସୁଶିଳ ମିଶ୍ର, ମହାପ୍ରସାଦ କର, ଅମିତ, ସୁଶ୍ରୀ, ଅରବିନ୍ଦ, ଆଶିଷ, ପ୍ରିୟଙ୍କା, ଲିପ୍ସା, ରୋଜି, ସୀମା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୧ ମସିହାର ଅଗଷ୍ଟ ୨୨ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଶ୍ରୀତମ ଦାସ ଅନୁ ଚୌଧୁରୀ ସୁକାନ୍ତ ରଥ ପ୍ରଦ୍ୟୁମ୍ନ ଲେଙ୍କା ସରସ୍ୱତୀ ଦେବୀ ପ୍ରଭାତୀ ସାହୁ କୈଳାଶ ପାଣିଗ୍ରାହୀ ସୁଶିଳ ମିଶ୍ର ମହାପ୍ରସାଦ କର ଅମିତ ସୁଶ୍ରୀ ଅରବିନ୍ଦ ଆଶିଷ ପ୍ରିୟଙ୍କା ଲିପ୍ସା ରୋଜି ସୀମା ଶିଶୁ କଳାକାର ରିଷବ ତ୍ରିଷ୍ଣା ପୂଜା ଟିକିଲି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତିଗୁଡ଼ିକ ରଚନା କରିଥିଲେ । ସୁଧିଷ୍ଣା ବିନ୍ଧାଣୀ, ସୁଶାନ୍ତ ମିଶ୍ର, ଲିପ୍ସା ମହାପାତ୍ର, ଗୌରବ ଆନନ୍ଦ, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସପ୍ତାବରଣ ନୀତି, ଜଗନ୍ନାଥ ମନ୍ଦିରରେ ହେଉଥିବା ଏକ ନୀତି ଅଟେ । ପୌରଣିକ ମତ ଅନୁସାରେ ଜଗତ ୭ ଉପାଦାନକୁ ନେଇ ଗଠିତ । ଯଥା - ଶସ୍ୟ, ଜଳ, ପଶୁ, ବୃକ୍ଷଲତା, କୀଟପତଙ୍ଗ, ଗନ୍ଧ ଓ ରୂପ । ତାତ୍ପର୍ଜ୍ୟ ମନୁଷ୍ୟ ମଧ୍ୟ ଏଇ ସାତ ଉପାଦାନ ଭିତରେ ରହିଛି । ଜଗତର ଏହି ୭ଟି ପ୍ରତୀକ ମହାପ୍ରଭୁଙ୍କ ଶ୍ରୀଅଙ୍ଗରେ ସପ୍ତାବରଣ ଭଳି ରହିଛି । ଏ ସଂସାର ୧୪ ବ୍ରହ୍ମାଣ୍ଡକୁ ନେଇ ଗଠିତ । ତଳେ ସାତ ବ୍ରହ୍ମାଣ୍ଡ ଓ ଉପରେ ସାତ ବ୍ରହ୍ମାଣ୍ଡ । ଏହି ସାତ ବ୍ରହ୍ମାଣ୍ଡକୁ ନେଇ ଜଗତ ସୃଷ୍ଟି, ଯାହା ଶ୍ରୀଜଗନ୍ନାଥ୍ଙ୍କ ସପ୍ତାବରଣରେ ରହିଛି । ନୂଆ ବିଗ୍ରହ ଗଢାଯିବା ପରେ ତାଙ୍କୁ ଜଗତର ପ୍ରତୀକ ରୂପକ ସପ୍ତାବରଣ ଦିଆଯିବ । ବ୍ରହ୍ମକୁ ପିଣ୍ଡ ଧରିଲେ ତାଙ୍କ ଚାରିପଟେ ରହିଛି ଜଗତ । ଏହା ହେଉଛି ପିଣ୍ଡ-ବ୍ରହ୍ମାଣ୍ଡ ତତ୍ତ୍ୱ । ଜଗତ ଯେପରି ୭ଟି ବ୍ରହ୍ମାଣ୍ଡକୁ ନେଇ ସୃଷ୍ଟି, ଶରୀର ମଧ୍ୟ ୭ଟି ଆବରଣକୁ ନେଇ ସୃଷ୍ଟି । ମହାପ୍ରଭୁ ଏହି ୭ଟି ଆବରଣର ସମଷ୍ଟିରେ ପୂର୍ଣବ୍ରହ୍ମ ସ୍ୱରୂପରେ ଦର୍ଶନ ଦିଅନ୍ତି । ଏହି ସପ୍ତାବରଣ ରହସ୍ୟକୁ ଜଣାଇ ଦେବାପାଇଁ ସେ ରତ୍ନସିଂହାସନରେ ସପ୍ତାବରଣ ହୋଇ ବସିଛନ୍ତି । ଯଥା ଦର୍ଶନ ଶକ୍ତି ଶ୍ରୀଜଗନ୍ନାଥ ଶ୍ରବଣ ଶକ୍ତି ଶ୍ରୀବଳଭଦ୍ର ଧାରଣ ଶକ୍ତି ମା ' ସୁଭଦ୍ରା କାର୍ଯ୍ୟ ଶକ୍ତି ଶ୍ରୀସୁଦର୍ଶନ ଇଚ୍ଛା ଶକ୍ତି ଶ୍ରୀଦେବୀ ଓ ସୃଷ୍ଟି ଶକ୍ତି ମା' ଭୂଦେବୀ । ରତ୍ଣସିଂହାସନର ଏହି ସପ୍ତାବରଣ ଭିତରୁ ତିନି ଶକ୍ତି ବେଶ ତାତ୍ପର୍ଯପୂର୍ଣ । ମନୁଷ୍ୟ ଶରୀରର ତିନି ଶକ୍ତି ଯେପରି ତାକୁ ଚଳଚଞ୍ଚଳ କରିଥାଏ, ମହାପ୍ରଭୁ ମଧ୍ୟ ଏହି ତିନି ଶକ୍ତିକୁ ନେଇ ଚଳଚଞ୍ଚଳ ଥା 'ନ୍ତି । ଶକ୍ତି ହେଲେ ମା 'ସୁଭଦ୍ରା, ଶ୍ରୀଦେବୀ ଓ ଭୂଦେବୀ । ଜଣେ ଧାରଣ ଶକ୍ତି, ଜଣେ ଇଚ୍ଛା ଶକ୍ତି, ଆଉ ଜଣେ ସୃଷ୍ଟି ଶକ୍ତି । ପ୍ରକ୍ରିୟା ମହାପ୍ରଭୁଙ୍କ ସପ୍ତାବରଣ ଏକ ଅପ୍ରକାଶ୍ୟ ଲୀଳା । ଏହି ଲୀଳା ଲୁ ଗୁପ୍ତରେ ଦଇତା ପତି, ଶୁଦ୍ଧସୁଆର,ଦତ୍ତମହାପାତ୍ର, ପାଟରା, ବୈଦ୍ୟସେବକମାନେ କରିଥାନ୍ତି । ସପ୍ତାବରଣ ଲୀଳା ଶେଷରେ ରହିଯାଇଥିବା ତତ୍ତ୍ୱ ବ ପଦାର୍ଥଗୁଡ଼ିକ ଗଜପତିଙ୍କୁ ପ୍ରମାଣ ସ୍ୱରୂପ ଦିଅନ୍ତି । ଏହି ରହସ୍ୟୟକୁ ଶ୍ରୀଜଗନ୍ନାଥଙ୍କ ଉପାସନାରେ ରାଜପ୍ରସାଦ ବିଜେ ବୋଲି କୁହାଯାଏ । ଏହି ରାଜପ୍ରସାଦ ବିଜେ ହେଉଛି ସପ୍ତାବରଣ ଲୀଳାର ପ୍ରମାଣ ବିଶେଷ । ଏଥିରେ ବ୍ୟବହୃତ ହେଉଥିବା ପ୍ରତ୍ୟେକ ଜିନିଷର ମହତ୍ୱ ରହିଛି । ଯଥା କୁଙ୍କୁମ (ରୂପର ପ୍ରତୀକ) କସ୍ତୁରୀ (ପଶୁ) ଚନ୍ଦନ (ବୃକ୍ଷଲତା) ଝୁଣା (ଗନ୍ଧ) ପାଟକନା (କୀଟ) ଖଳୀ (ଶସ୍ୟ) ଓ ଖଡ଼ି ଜଳ  । ଏହି ସପ୍ତାବରଣ ମାଧ୍ୟମ ଦେଇ ମନିଷ୍ୟ ପୂର୍ଣରୂପ ଧାରଣ କରିଛି । ସପ୍ତାବରଣରେ ଜଗତ ମଧ୍ୟ ପୂର୍ଣ ହୋଇଛି । ଭିସପ୍ତାବରଣ ମଧ୍ୟ ୫ଟି ତତ୍ତ୍ୱରେ ନିର୍ମିତ ହୋଇଥାଏ ତାହା ହେଲା ଆକାଶ, ଜଳ, ବାୟୁ, ଅଗ୍ନି ଓ ପୃଥିବୀ । ଏହି ୫ ତତ୍ତ୍ୱରେ ୭ଆବରଣ ହେବାପରେ ସମ୍ପୂର୍ଣ୍ଣ ହୁଅନ୍ତି ବିଗ୍ରହ । ଅନେକ ଗବେଷକଙ୍କ ମତରେ ଜଗନ୍ନାଥଙ୍କ ସପ୍ତାବରଣକୁ ମାଂସ, ରକ୍ତ, ମଜ୍ଜା, ଶିରାପ୍ରଶିରା,ଅସ୍ଥି,ଚର୍ମ, ଶୁକ୍ର ନାମକ ୭ଟି ବରଣ ପର୍ଯାୟକ୍ରମେ ଦିଆଯାଏ । ଏହି ସାତ ବରଣ ପ୍ରସ୍ତୁତ କରିବାରେ ୫ ସମ୍ପ୍ରଦାୟର ସେବକଙ୍କ ସମ୍ପୃକ୍ତି ରହିଛି । ଅବଲମ୍ବନ ପ୍ରକ୍ରିୟା ସପ୍ତବରଣ ଲୀଳା ସମ୍ପୂର୍ଣ୍ଣ ହେବ ପାଇଁ ମୋଟା ମୋଟି ଭାବେ ୯ଟି ସୋପାନ ଅବଲମ୍ବନ କରାଯାଏ । ଯଥା ବିଶ୍ୱକର୍ମାମାନେ ଦାରୁ ବିଗ୍ରହକୁ ଅସ୍ଥି ଉପେ ଗଢିବା ପରେ ସେଥିରେ ପାଟରା ସେବକମାନେ ଛାଚି ପାଟକୁ ଶିରାପ୍ରଶିରା ବ ନାଡି ଭାବେ ଅବରଣ କରିବାକୁ ଦିଅନ୍ତି । ଦଇତା ସେବକମାନେ ଏହାକୁ ନାଡି ଭଳି ପ୍ରସ୍ତୁତକରି ଆବରଣ ଦେଇଥାନ୍ତି । ଝୁଣାରେ ତେଲ ମିଶାଇ ଲେପ ଦେଇଥାନ୍ତି  ଅସ୍ଥିର ମଜ୍ଜା  । ଏହାପରେ ନେତ ପାଟକନାକୁ ଶ୍ରୀଅଙ୍ଗରେ ଗୁଡାଇ ଦିଆଯାଏ  ରକ୍ତର କଳ୍ପନା  । ଏହି ନୀତି ପରେ ଚନ୍ଦନ, କସ୍ତୁରୀ, କୁଙ୍କୁମ, କର୍ପୁର, ତଥା ଚନ୍ଦନସାରକୁ ଏକତ୍ର ମିଶାଇ ଦିଅଯାଏ । ଏହାକୁ ସର୍ବଙ୍ଗେ ଲେପନ କରାଯାଏ  ମାଂସର ପରିକଳ୍ପନା  । ଏହାପରେ ଖଳି ପ୍ରସାଦ ଲାଗି କରାଯାଇ ଠାକୁରଙ୍କ ରକ୍ତର ବର୍ଣ୍ଣନା କରାଯାଏ । ପରେ ଶ୍ୱେତ କନାକୁ ଗୁଡାଇ ତ ଉପରେ ଲେପ ଦିଆଯିବାକୁ ଚର୍ମ ବୋଲି କୁହାଯାଏ । ଏହିପରି ଅଣସରରେ ସାତବରଣ ଠାକୁରଙ୍କୁ ଦିଆଯାଏ ।
ବିଶ୍ୱମ୍ଭର ବିଦ୍ୟାପୀଠ ଓଡ଼ିଶାର ପୁରୀରେ ଥିବା ଏକ ସରକାରୀ ଉଚ୍ଚବିଦ୍ୟାଳୟ । ଏଠାରେ ଓଡ଼ିଆ ମାଧ୍ୟମରେ ଶିକ୍ଷାଦାନ କରାଯାଏ । ସୁଶିଲ କୁମାର ବ୍ରହ୍ମା ଏହି ଅନୁଷ୍ଠାନର ପ୍ରଧାନଶିକ୍ଷକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି । ଅବସ୍ଥିତି ଜଣାଶୁଣା ପୁରାତନ ଛାତ୍ର ସତ୍ୟଜିତ ମହାନ୍ତି  (ଭାରତୀୟ ପୁଲିସ ସେବା) ରକ୍ଷକ ନାୟକ  (ସାହିତ୍ୟିକ) ଇତିହାସ ଏହି ଅନୁଷ୍ଠାନଟି ୧୯୧୯ ମସିହାରେ ଏକ ପ୍ରାଥମିକ ବିଦ୍ୟାଳୟ ଭାବରେ ଆରମ୍ଭ କରାଯାଇଥିଲା  । ୧୯୪୫ ମସିହାରେ ଏହା ଏକ ଉଚ୍ଚବିଦ୍ୟାଳୟରେ ପରିଣତ ହୋଇଥିଲା । ୨୦୨୧ ମସିହା ଡିସେମ୍ବର ମାସରେ ଏହି ଉଚ୍ଚବିଦ୍ୟାଳୟ ନିଜର ୭୫ବର୍ଷ ସ୍ଥାପନା ଅବସରରେ ପ୍ଲାଟିନମ ଜୟନ୍ତୀ ପାଳନ କରିଥିଲା ।
ହଦଗଡ଼ ଜଳଭଣ୍ଡାର କେନ୍ଦୁଝର ଜିଲ୍ଲାର ଆନନ୍ଦପୁର ଉପବିଭାଗରେ ସାଲାଣ୍ଡୀ ନଦୀ ଉପରେ ଗଢ଼ାଯାଇଛି । ଏହି ସ୍ଥାନ ଆନନ୍ଦପୁରଠାରୁ ୩୫ କିଲୋମିଟର ଦୂରରେ ଅଛି  ରାଜ୍ୟ ରାଜଧାନୀ ଭୁବନେଶ୍ୱରରୁ ବସ ବା କାର ଯୋଗେ ୫ ନଂ ଜାତୀୟ ରାଜପଥରେ ପାଣିକୋଇଲି କିମ୍ବା ଭଦ୍ରକରୁ ଏଠାକୁ ଯାଇହେବ  ପାଣିକୋଇଲିରୁ କେନ୍ଦୁଝର ଅଭିମୁଖେ ଯାଇ ମଝିରେ ଶାଳପଡା ଛକରେ ଓହ୍ଲାଇ ଭଦ୍ରକ ରାସ୍ତାରେ ଗଲେ ଛେନାପଦୀ ଛକରୁ ବାମପାର୍ଶ୍ୱକୁ ବଉଳା ରୋଡରେ ୨୦ କି .ମି ଗଲେ ପଡିବ ହଦଗଡ଼  କିମ୍ବା ଭଦ୍ରକରୁ ଆନନ୍ଦପୁର ରାସ୍ତାରେ ୨୬ କି .ମି ଯାଇ ଛେନାପଦିରୁ ଡାହାଣପାର୍ଶ୍ୱକୁ ୨୦ କି .ମି ଗଲେ ମଧ୍ୟ ହଦଗଡ଼ରେ ପହଞ୍ଚି ପାରିବେ  ରେଳ ଯୋଗେ ମଧ୍ୟ ଏଠାକୁ ଯାଇହେବ  ଏହାର ନିକଟସ୍ଥ ଷ୍ଟେସନ ଯାଜପୁର ଓ ଭଦ୍ରକ
ଚନ୍ଦ୍ରକାନ୍ତ ସୀତାରାମ ପଣ୍ଡିତ  (ଜନ୍ମ 30 ସେପ୍ଟେମ୍ବର , 1961 ) ଜଣେ ପ୍ରାକ୍ତନ ଭାରତୀୟ କ୍ରିକେଟ ଖେଳାଳି  । ସେ ମହାରାଷ୍ଟ୍ରର ମୁମ୍ବାଇଠାରେ ଜନ୍ମ ଗ୍ରହଣ କରିଥିଲେ । ୧୯୮୬ରୁ ୧୯୯୨ ମଧ୍ୟରେ ଭାରତ ପାଇଁ ସେ ୫ ଟେଷ୍ଟ ସହ ୩୬ଟି ଏକଦିବସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ । କ୍ରିକେଟ ଜୀବନ ଚନ୍ଦ୍ରକାନ୍ତ ପଣ୍ଡିତ ଜଣେ ଷ୍ଟ୍ରୋକ ଖେଳାଳି ଓ ୱିକେଟ କିପର ଭାବରେ ଘରେଇ କ୍ରିକେଟରେ ବହୁତ ଭଲ ପ୍ରଦର୍ଶନ ପରେ ଜାତୀୟ ଦଳରେ ସ୍ଥାନ ପାଇଥିଲେ । ୮୦ ଦଶକରେ ଭାରତୀୟ ଦଳର ୱିକେଟ କିପର ଶୟଦ କିରିମାନିଙ୍କ ପରେ ତାଙ୍କ ସ୍ଥାନ ଗ୍ରହଣ କରିବାକୁ ଅନେକ ଆଶାୟୀ ବିକେତକିପର ଥିବା ବେଳେ ଚନ୍ଦ୍ରକାନ୍ତ ତାଙ୍କର ଉନ୍ନତ ବ୍ୟାଟିଂ ପାଇଁ ଅଗ୍ରାଧିକାର ପାଇଥିଲେ । କିନ୍ତୁ ସେ ଖେଳିଥିବା ୫ଟି ଟେଷ୍ଟ ମଧ୍ୟରୁ ସେ ୩ଟି କେବଳ ବେଟସମେନ ଭାବରେ ଖେଳିଥିଲେ । କିରଣ ମୋରଙ୍କୁ ସେତେବେଳେ ୱିକେଟ କିପର କରା ଯାଇଥିଲା । ତେବେ ଏକଦିବସୀୟ ଦଳରେ ସେ ୱିକେଟ କିପର-ବେତସମେନ ଭାବରେ ସ୍ଥାନ ପାଇ ୩୫ଟି ମେଚ ଖେଳିଥିଲେ । ମୁମ୍ବାଇ ଦଳ ପାଇଁ ମଧ୍ୟ ସେ ଭଲ ଖେଳି ୨୦୦୩ ଓ ୨୦୦୪ରେ ରଣଜୀ ଟ୍ରଫି ଜିତିବାରେ ମୁଖ୍ୟ ଅବଦାନ ଦେଇଥିଲେ । ସକ୍ରିୟ କ୍ରିକେଟରୁ ଅବସର ନେଲା ପରେ ସେ ମୁମ୍ବାଇ ଦଳର କୋଚ ହିସାବରେ କାର୍ଯ୍ୟ କରିଥିଲେ । ସେ ୨୦୧୩ ମସିହା ପାଇଁ ସର୍ବ ଭାରତ ଜୁନିଅର କ୍ରିକେଟ ଚୟନ କମିଟିର ଚେଯାରମେନ ରହିଥିଲେ ।
ଘଡ଼ି ଚଳନ  (ଇଂରାଜୀ: ) ଦୂରବୀକ୍ଷଣ ଯନ୍ତ୍ରକୁ ବୁଲାଇବାପାଇଁ ଏକ ସ୍ୱୟଂକ୍ରିୟ ପଦ୍ଧତି  । ଏହା ସାହାଯ୍ୟରେ ମହାକାଶର କୌଣସି ଏକ ନିର୍ଦ୍ଧିଷ୍ଟ ବସ୍ତୁ ଆଡ଼କୁ ଦୂରବୀକ୍ଷଣକୁ ମୁହାଁଇ ରଖାଯାଇପାରେ । ଏହାକୁ ଯଦି ସଦାସର୍ବଦା କାର୍ଯ୍ୟଶୀଳ ରଖାଯାଏ, ତେବେ ଏହା ଦୂରବୀକ୍ଷଣ ଯନ୍ତ୍ରକୁ ଏକ ପୂର୍ଣ୍ଣ ବୃତ୍ତାକାର ପଥରେ ୨୩ ଘଣ୍ଟା ୫୬ ମିନିଟରେ ଘୁରାଇ ଆଣେ । ଏହା ମୁଖ୍ୟତଃ ଦୂରବୀକ୍ଷଣ ଯନ୍ତ୍ରର ଗୋଟିଏ ଲମ୍ବକୁ ଗ୍ରହନକ୍ଷତ୍ରାଦିଙ୍କର ଆପେକ୍ଷିକ ଗତି ସହ ସାମଞ୍ଜସ୍ୟ ରଖିବା ନିମନ୍ତେ ବ୍ୟବହୃତ ହୋଇଥାଏ । ଇତିହାସ ଘଡ଼ି ଚଳନର ପ୍ରକୃତ ଉଦ୍ଭାବକଙ୍କ ସମ୍ପର୍କରେ ବିଶେଷ ଧାରଣା ନାହିଁ । ୧୦୯୪ ମସିହାରେ ଚୀନର ସୁ ସଙ୍ଗ ପ୍ରଥମେ ଏକ ହସ୍ତଚାଳିତ ଘଡ଼ି ଚଳନ ନିର୍ମାଣ କରିଥିଲେ, ଯେଉଁଥିରେ ଅନେକ ବୈଶିଷ୍ଟ୍ୟ ଥିଲା । ସପ୍ତଦଶ ଏବଂ ଅଷ୍ଟାଦଶ ଶତାବ୍ଦୀରେ ଭୁସମାନ୍ତରାଳ ଦୂରବୀକ୍ଷଣ ଯନ୍ତ୍ର ସହ ଘଡ଼ି ଚଳନ ଯନ୍ତ୍ରପାତି ସଂଯୁକ୍ତ ହୋଇ ତିଆରି ହେବା ଆରମ୍ଭ ହେଲା । ଏପରିକି ଇଂରାଜୀ ମହାକାଶବିଜ୍ଞାନୀ ରବର୍ଟ ହୁକେଙ୍କର ୧୬୭୪ ମସିହାର ଗବେଷଣାପତ୍ରରେ ସୂକ୍ଷ୍ମମାପକ ପ୍ରକ୍ରିୟାରେ ଏହାର ଉପଯୋଗିତା ବିଷୟରେ ବିଶଦ ବର୍ଣ୍ଣନା କରିଛନ୍ତି । ପ୍ରଥମ ବ୍ୟବହାର-ଉପଯୋଗୀ ଘଡ଼ିଚାଳିତ ଦୂରବୀକ୍ଷଣ ଯନ୍ତ୍ର ୧୮୨୪ ମସିହାରେ ନିର୍ମିତ ହୋଇଥିଲା । ତାହା ଥିଲା ଯୋଶେଫ୍ ଭନ୍ ଫ୍ରାଉନହୋଫେରଙ୍କର  'ଗ୍ରେଟ ଡରପାଟ'  ପ୍ରତିସରଣକ, ଯେଉଁଥିରୁ ଧୀରେ ଧୀରେ ଅନ୍ୟ ଉନ୍ନତ ଦୂରବୀକ୍ଷଣ ଯନ୍ତ୍ର ତିଆରି ହେବାର ଧାରା ସୃଷ୍ଟି ହୋଇଥିଲା ।
ରକୁଲ ପ୍ରୀତ ସିଂହ  (ଜନ୍ମ: ୧୦ ଅକ୍ଟୋବର ୧୯୯୦) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ  । ରକୁଲ ପ୍ରାୟତଃ ତେଲୁଗୁ କଥାଚିତ୍ରରେ ଅଧିକାଂଶ ଚଳଚ୍ଚିତ୍ରରେ କାମ କରନ୍ତି । ଏହି ସ‌ହିତ ସେ କିଛି ତାମିଲ, ହିନ୍ଦୀ ଏବଂ କନ୍ନଡ଼ କଥାଚିତ୍ରରେ ଅଭିନୟ କରିଛନ୍ତି । ରକୁଲ କଲେଜରେ ପଢ଼ୁଥିବା ସମୟରେ ମଡେଲିଂ ଆରମ୍ଭ କରିଥିଲେ ଏବଂ ସେହି ସମୟରେ ସେ ୨୦୦୯ ମସିହାରେ ଏକ କନ୍ନଡ଼ ଚଳଚ୍ଚିତ୍ର ଗିଲ୍ଲିରେ ପ୍ରଥମ ଅଭିନୟ ଆରମ୍ଭ କରିଥିଲେ । ୨୦୧୧ ମସିହାରେ ସେ ମିସ୍ ଇଣ୍ଡିଆ ଫେମିନାରେ ଅଂଶଗ୍ରହଣ କରିଥିଲେ ଏବଂ ୫ମ ସ୍ଥାନରେ ରହିଥିଲେ । ସେହି ବର୍ଷ ସେ ତେଲୁଗୁ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏବଂ ପରବର୍ଷ ସେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ସେ ହିନ୍ଦୀ କଥାଚିତ୍ର ଜଗତରେ ୟାରିୟାନ୍ ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ରକୁଲ ପ୍ରୀତ ୧୯୯୦ ମସିହା ଅକ୍ଟୋବର ୧୦ରେ ଜନ୍ମଗ୍ରହଣ କରିଥିଲେ । ସେ ଦିଲ୍ଲୀରେ ଜନ୍ମଗ୍ରହଣ ଜଣେ ପଞ୍ଜାବୀ ଝିଅ । ରକୁଲ ତାଙ୍କର ବିଦ୍ୟାଳୟ ଶିକ୍ଷା ଆର୍ମି ପବ୍ଲିକ ସ୍କୁଲ, ଧୌଳ କୁଆନରୁ ଶେଷ କରିବା ପରେ ଜୀଉସ୍ ଏଣ୍ଡ ମେରି କଲେଜ, ଦିଲ୍ଲୀ ବିଶ୍ୱବିଦ୍ୟାଳୟରେ ଗଣିତଶାସ୍ତ୍ର ବିଭାଗରେ ଅଧ୍ୟୟନ କରିଥିଲେ । ସେ ଜଣେ ସକ୍ରିୟ ଗଲ୍ଫ ଖେଳାଳୀ ଏବଂ ଜାତୀୟ ସ୍ତରର ଖେଳାଳୀ । କଥାଚିତ୍ର ଜୀବନ ରକୁଲ ସର୍ବଦା ଜଣେ ଅଭିନେତ୍ରୀ ହେବାକୁ ଇଚ୍ଛା ରଖିଥିବା ରକୁଲ, ୧୮ ବର୍ଷ ବୟସରେ କଲେଜ ପଢ଼ୁଥିବା ବେଳେ ମଡେଲିଂ ଆରମ୍ଭ କରିଥିଲେ । ୨୦୦୯ରେ ରକୁଲ କନ୍ନଡ଼ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ରକୁଲ ୨୦୧୧ରେ ଫେମିନା ମିସ୍ ଇଣ୍ଡିଆରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ୫ମ ସ୍ଥାନରେ ରହିଥିଲେ । ସେହି ବର୍ଷ ୨୦୧୧ରେ ରକୁଲ କେରତମ୍ ଚଳଚ୍ଚିତ୍ର ଜରିଆରେ ତେଲୁଗୁ କଥାଚିତ୍ର ଜଗତରେ ପ୍ରଥମ କରି ଅଭିନୟ ଆରମ୍ଭ କରିଥିଲେ ଏବଂ ପର ବର୍ଷ ଅର୍ଥାତ ୨୦୧୨ରେ ରକୁଲ ଥଡ୍ଡାଇୟାରା ଥାକ୍କା କଥାଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ପରେ ସେ ଭଙ୍କଟାଦ୍ରୀ ଏକ୍ସ‌ପ୍ରେସ୍ ଭଳି ସଫଳ ତେଲୁଗୁ କଥାଚିତ୍ରରେ ଅଭିନୟ କରିଥିଲେ ଏବଂ ୬୧ତମ ଦକ୍ଷିଣ ଭାରତୀୟ ଫିଲ୍ମ ଫେୟାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ପରେ ପରେ ୨୦୧୪ରେ ସେ ୟାରିୟାନ୍ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ କିକ୍-୨, ନାନାକୋ ପ୍ରେମାତୋ, ଲୋକ୍ୟମ୍, ବୃସ୍‌ଲି ଭଳି ଅନେକ ସଫଳ କଥାଚିତ୍ରରେ ଅଭିନୟ କରିଥିଲେ ।
କୋଲ ଟାର  (ଇଂରାଜୀ ଭାଷାରେ ) ଏକ ମୋଟା ଓ କଳା ତରଳ ପଦାର୍ଥ ଯାହା ଅନେକ ଚିକିତ୍ସା କ୍ଷେତ୍ର ଓ କଳ କାରଖାନାରେ ବ୍ୟବ‌ହାର କରାଯାଏ  । ଔଷଧ ଭାବରେ ଏହା ସୋରିଆସିସ   ଓ ସେବୋରିକ ଡର୍ମାଟାଇଟିସ ବା ରୁପି   ରୋଗରେ ଦିଆଯାଏ । ସୋରିଆସିସ ରୋଗରେ ଏହା ସ‌ହିତ ଅଲ୍‌ଟ୍ରାଭାୟୋଲେଟ ଥେରାପି   ଦିଆଯାଇପାରେ । ରୋଗ ପ୍ରଭାବିତ ସ୍ଥାନମାନଙ୍କରେ ଏହା ଲଗାଯାଏ । କୋଲ ବା କୋଇଲାରୁ   କୋକ୍   ଓ କୋଲ ଗ୍ୟାସ   ପ୍ରସ୍ତୁତ କରିବା ସମୟରେ ବାଇପ୍ରୋଡକ୍ଟ ବା ଉପଜାତ ଦ୍ରବ୍ୟ ଭାବରେ କୋଲ ଟାର ବାହାରେ । କାରଖାନା ବ୍ୟବ‌ହାର ମଧ୍ୟରେ ରେଲ‌ୱେ ସମ୍ପର୍କୀୟ   ସଂରକ୍ଷଣରେ ଓ ରାସ୍ତା ପୃଷ୍ଠ ଉନ୍ନତ କରିବା ନିମନ୍ତେ ଦରକାର ହୁଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଚର୍ମ ଲାଲ ହୋଇଯାଏ, ସୂର୍ଯ୍ୟ କିରଣ ସମ୍ବେଦନ ହୋଇପାରେ, ଆଲର୍ଜି ପ୍ରତିକ୍ରିୟା ଓ ଚର୍ମ ରଙ୍ଗଛଡ଼ା ଦେଖାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ ଓ ସ୍ତନ୍ୟପାନ ସମୟରେ ଦେବାକୁ ସୁପାରିସ କରାଯାଏନାହିଁ । ଏହାର ସଠିକ୍ କାର୍ଯ୍ୟବିଧି ଜଣାଯାଇନାହିଁ । କୋଲ ଟାରରେ ଫିନୋଲ  , ପଲିସାଇକ୍ଲିକ ଆରୋମାଟିକ ହାଇଡ୍ରୋକାର୍ବନ  ( ବା ) ଓ ହେଟେରୋସାଇକ୍ଲିକ କମ୍ପାଉଣ୍ଡମାନଙ୍କର   ମିଶ୍ରଣ ଥାଏ  । ଏଥିରେ କବକରୋଧୀ  , ପ୍ରଦାହରୋଧୀ , ଗଲୁରୋଧୀ  ଓ ପରଜୀବୀରୋଧୀ   ଗୁଣସମସ୍ତ ଥାଏ । ସନ ୧୬୬୫ରେ କୋଲ ଟାର ଆବିଷ୍କୃତ ହେବା ପରେ ୧୮୦୦ ଶତାବ୍ଦୀର ପ୍ରଥମ ଭାଗରେ ଚିକିତ୍ସା ନିମନ୍ତେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିନା ପ୍ରେସକ୍ରିପସନରେ ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ ୫% କୋଲ ଟାରର ଏକ ୧୨୫ମି:ଲି: ବୋତଲର ମୂଲ୍ୟ ୧.୮୯ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ ଆମେରିକୀୟ ଡଲାରରୁ କମ୍ । ଔଷଧ କମ୍ପାନୀରେ   ଏହା ଏକ ମୂଖ୍ୟ ପ୍ରାରମ୍ଭିକ ଉପାଦାନ ଥିଲା ।
ଜଗନ୍ନାଥଙ୍କ ନବକଳେବର ସମୟରେ ବିଗ୍ରହମାନଙ୍କର ବ୍ରହ୍ମ ପରିବର୍ତ୍ତନ ପୂର୍ବରୁ ଶ୍ରୀମନ୍ଦିର ବେଢ଼ା ପରିକ୍ରମା ଉଦ୍ଦେଶ୍ୟରେ ନିର୍ମିତ ଏକ ସ୍ୱତନ୍ତ୍ର ରଥ । ନିର୍ମାଣ ଶୈଳୀ ଏହା ପୁରୀର ଦୋଳବେଦୀ ପରିସରରେ ନିର୍ମାଣ କରାଯାଏ । ନ୍ୟାସ ଦାରୁର ଦୈର୍ଘ୍ୟ ଓ ପ୍ରସ୍ଥ ୬ ଫୁଟ ଅଟେ । ଆଠ ଫୁଟ ବିଶିଷ୍ଟ ଏହି ନ୍ୟାସରେ ୧୨ ଇଞ୍ଚ ବିଶିଷ୍ଟ ଆଠଟି ଚକ ଅଛି । ଚକ ଗୁଡ଼ିକ ଫାଶି କାଠରେ ନିର୍ମିତ ହୋଇଥିବା ବେଳେ ଅସନ, ଧଉରା, ଓ ମହାଳ କାଠରେ ରଥର ବିଭିନ୍ନ ଅଂଶ ନିର୍ମାଣ ହୋଇଥାଏ । ଏହି ଅଷ୍ଟଚକ ବିଶିଷ୍ଟ ରଥରେ ଚାରିଗୋଟି ଘୋଡ଼ା, ଗୋଟିଏ ପ୍ରଭା, ନ୍ୟାସଦାରୁଙ୍କ ନିମନ୍ତେ ରଥର ରଥରେ ବଇଠି ଚକ  (ଚକାସନ) ଚାରି ନହାକା, ଚାରି ଦୁଆର ବେଢ଼ା, ନାଟଗୋଡ଼, ଚନ୍ଦ୍ରଶାଳୀ, କଳସ, ଦୁଇ ଓଲଟ ଶୁଆ, ଚକ୍ର ପ୍ରସ୍ତୁତ ହୁଏ  । ରଥରେ ପତଳ ଘଣ୍ଟି ଓ ଚାମର ଇତ୍ୟଦି ଲଗାଯାଇଥାଏ । ଏହି ରଥ ଉପରେ ମଣ୍ଡଣୀ ଭାବେ ଗାଢ଼ କଳା କନା ଅଛାଦିତ କରାଯାଏ । ପ୍ରାୟ ୨୫ ସିପଟ କାଠରେ ନିର୍ମିତ ନ୍ୟାସ ଦାରୁ ରଥର ନିର୍ମାଣ ସମ୍ପୁର୍ଣ୍ଣ ହେବାପରେ ଜଗନ୍ନାଥ ମନ୍ଦିରର ଉତ୍ତରଦ୍ୱାରା ବା ଦେବଯାନ ମାର୍ଗ ଦେଇ ରଥକୁ କୋଇଲି ବୈକୁଣ୍ଠ ପରିସରରେ ରଖାଯାଇଥାଏ । ସୂଚନା ଯୋଗ୍ୟ ଏହି ରଥରେ କୌଣସି ସାରଥୀ ରହି ନଥାଏ । ଏହି ରଥ ପ୍ରସ୍ତୁତ କରିବାରେ ମହାରଣା ବିଶେଷ ଭୂମିକା ନିର୍ବାହ କରନ୍ତି । ରଥ ପରିକ୍ରମା ଦ୍ୱାଦଶୀ ଦିନ ଶ୍ରୀମନ୍ଦିର ପରିସର ଶୋଧ ପରେ ବିଦ୍ୟୁତ ଆଲୋକ ନିର୍ବାପିତ କରିସରିବା ପରେ ବିଳମ୍ବିତ ରାତ୍ରୀରେ ମଶାଲ ଆଲୋକ  (ଦିହୁଡ଼ି)ରେ ବିଶ୍ୱାବସୁ ଓ ବିଦ୍ୟାପତି ପ୍ରମୁଖ ସେବକ ରଥର ସିଂହାସନ ଉପରେ ରଖାଯାଇଥିବା ଶେଯ ଓ ପଛପାଖେ ମାଣ୍ଡି ସଲଗ୍ନ ହୋଇ ନ୍ୟାସ ଦାରୁଙ୍କୁ ରୁନ୍ଧିଥାନ୍ତି  । ଘଣ୍ଟ, ତ୍ରାସ, ଚାମର ଆଲଟ ଇତ୍ୟାଦି ସହ ଘଣ୍ଟ ବଜାଇ ସ୍ୱତନ୍ତ୍ର ଭାବେ ରଥରେ ୨୨ ଫୁଟ ଲମ୍ବ ବିଶିଷ୍ଟ ଦୁଇ ଗୋଟି ବାସୁଙ୍ଗା ପାଟରେ ନିର୍ମିତ ଦଉଡ଼ିକୁ ସଂଯୋଜିତ ପୂର୍ବକ ରଥକୁ ଶ୍ରୀମନ୍ଦିର ବେଢ଼ା ପରିକ୍ରମା କରିଥାନ୍ତି । ଏହି ପରିଭ୍ରମଣ ଗୋପନରେ କରାଯାଏ । ବ୍ରହ୍ମ ପରିବର୍ତ୍ତନ ପୂର୍ବରୁ ବିଗ୍ରହଙ୍କ ଚାରି ବ୍ରହ୍ମ କବାଟକୁ ବିଜେ କରାଇ ଶ୍ରୀମନ୍ଦିରକୁ ସାତ ଥର ପରିକ୍ରମା କରନ୍ତି । ବିଗ୍ରହଙ୍କ ନାଭିଚକ୍ରର କ୍ଷୁଦ୍ର କୋଠରୀରେ ଯେଉଁଠାରେ ବ୍ରହ୍ମ ସ୍ଥାପନ କରାଯାଏ, ସେହିଠାରେ ନ୍ୟାସଦାରୁରେ ନିର୍ମିତ ବ୍ରହ୍ମରନ୍ଦ୍ର କପାଟିକା  (କବାଟ) ଏଥିରେ ଖାପ ଖୁଆଇ ବନ୍ଦ କରାଯାଇଥାଏ  । ନ୍ୟାସ ଦାରୁ ଅବଶେଷ ମନ୍ଦିର ପରିକ୍ରମା ପରେ ପତି ମହାପାତ୍ର ବିଦ୍ୟାପତି ବିଶ୍ୱାବସୁଙ୍କୁ ପ୍ରଦାନ କରନ୍ତି । ବିଶ୍ୱାବସୁ ଏହି ପ୍ରତିଷ୍ଠିତ ନ୍ୟାସ ଦାରୁଙ୍କୁ ନେଇ ବିଶ୍ୱକର୍ମା ମହାରଣାଙ୍କୁ ହସ୍ତାନ୍ତର କରିଥାନ୍ତି । ଏହାପରେ ଦଇତାପତିଙ୍କଦ୍ୱାରା ପ୍ରଦତ୍ତ ଏକ ନିର୍ଦ୍ଦିଷ୍ଟ ମାପ ଅନୁସାରେ ଚାରି ଖଣ୍ଡ କରାଯିବା ସହ ଏଥିରେ  'ବ୍ରହ୍ମକବାଟି'  ବା ବ୍ରହ୍ମସ୍ଥଳୀର ଢାଙ୍କୁଣୀ ସମେତ ମାଧବଙ୍କ ନିମିତ୍ତ ଏକ ଖଣ୍ଡ, ଏହିପରି ମୋଟ ୫ ଖଣ୍ଡ କବାଟି ପ୍ରସ୍ତୁତ କରାଯାଏ । ନୂତନ ବିଗ୍ରହଙ୍କ ସହ ଚତୁର୍ଦ୍ଦଶୀ ରାତ୍ରରେ ଏହି ବ୍ରହ୍ମକବାଟି ବା ଢାଙ୍କୁଣୀ ଘଟ ପରିବର୍ତ୍ତନ ସ୍ଥଳକୁ ନିଆଯାଇଥାଏ ।
ଲିନାଗ୍ଲିପ୍ଟିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଟ୍ରାଜେଣ୍ଟା, ହେଉଛି, ମଧୁମେହ ଟାଇପ ୨ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  ପ୍ରାରମ୍ଭିକ ଚିକିତ୍ସା ଭାବରେ ମେଟଫର୍ମିନ୍ ଏବଂ ସଲଫୋନିଲୁରିଆ ଅପେକ୍ଷା ଏହା ସାଧାରଣତଃ କମ୍ ପସନ୍ଦ କରାଯାଏ  ଏହା ବ୍ୟାୟାମ ଏବଂ ଉପ‌ଯୁକ୍ତ ଖାଦ୍ୟ ସହିତ ଏକତ୍ର ବ୍ୟବହୃତ ହୁଏ  ଟାଇପ୍ ୧ ମଧୁମେହରେ ଏହା ସୁପାରିଶ କରାଯାଏ ନାହିଁ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକ ଏବଂ ଗଳାର ପ୍ରଦାହ ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା, ଅଗ୍ନାଶୟ ପ୍ରଦାହ, ଗଣ୍ଠି ଯନ୍ତ୍ରଣା ହୋଇପାରେ  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ଲିନାଗ୍ଲିପ୍ଟିନ୍ ହେଉଛି ଏକ ଡାଇପେପ୍ଟାଇଲ ପେପ୍ଟିଡେଜ-୪ ଇନହିବିଟର   -4    ଏହା ଅଗ୍ନାଶୟରେ ଇନସୁଲିନର ଉତ୍ପାଦନ ବୃଦ୍ଧି ଏବଂ ଗ୍ଲୁକାଗନର ଉତ୍ପାଦନ ହ୍ରାସ କରି କାର୍ଯ୍ୟକ୍ଷମ ହୁଏ  ୨୦୧୧ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଲିନାଗ୍ଲିପ୍ଟିନ୍ ଅନୁମୋଦିତ ହୋଇଥିଲା। ୨୦୧୯ରେ ଯୁକ୍ତରାଜ୍ୟରେ ମୂଲ୍ୟ ବାବଦ ପ୍ରାୟ ୩୩ ପାଉଣ୍ଡ ଖର୍ଚ୍ଚ ହୋଇଥାଏ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୩୯୧ ଡଲାର ଅଟେ। । ୨୦୧୭ରେ, ଏହା ଯୁକ୍ତରାଷ୍ଟ୍ରର ୨୦୦ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ଥିଲା
ହିନ୍ଦୁ ପୁରାଣ ରାମାୟଣ ଅନୁସାରେ ରାଜା ଦଶରଥଙ୍କ ତିନି ରାଣୀ ଥିଲେ କୌଶଲ୍ୟା, କୈକେୟୀ ଏବଂ ସୁମିତ୍ରା । ସୁମିତ୍ରା  ସଂସ୍କୃତ:         ହେଉଛନ୍ତି ତାଙ୍କର ତିନି ପତ୍ନୀଙ୍କ ମଧ୍ୟରେ କନିଷ୍ଠା । ସେ ଥିଲେ ଦୁଇ ଯାଆଁଳା ପୁଅ ଲକ୍ଷ୍ମଣ ଏବଂ ଶତ୍ରୁଘ୍ନଙ୍କର ମାତା । ଦଶରଥଙ୍କ ପତ୍ନୀମାନଙ୍କ ମଧ୍ୟରେ ତାଙ୍କୁ ଜ୍ଞାନୀ ଭାବରେ ପରିଗଣିତ କରାଯାଏ । ସୁମିତ୍ରା ଅନେକ ସମୟରେ ଦଶରଥଙ୍କୁ ତାଙ୍କ ସମସ୍ୟାରେ ସାହାଯ୍ୟ କରିଥିଲେ । ପୌରାଣିକ ଗାଥା ବହୁଦିନ ଧରି ରାଜା ଦଶରଥ ଅପୁତ୍ରିକ ଥିଲେ । ତେଣୁ ଋଷି ବଶିଷ୍ଠଙ୍କ ପରାମର୍ଶକ୍ରମେ ଋଷ୍ୟଶୃଙ୍ଗ ମୁନୀଙ୍କୁ ନିମନ୍ତ୍ରଣ କରି ତାଙ୍କରିଦ୍ୱାରା ପୁତ୍ର-କାମେଷ୍ଟି ଯଜ୍ଞର ଆୟୋଜନ କଲେ । ବଶିଷ୍ଠ ଓ ଋଷ୍ୟଶୃଙ୍ଗଙ୍କଦ୍ୱାରା ପୁତ୍ରେଷ୍ଟି ଯଜ୍ଞ ସମାପନ ପରେ ଯଜ୍ଞେଶ୍ୱର ଯଜ୍ଞକୁଣ୍ଡରୁ ଆବିର୍ଭୁତ ହୋଇ ଦଶରଥଙ୍କୁ ଏକ ଚରୁଅନ୍ନପୂର୍ଣ୍ଣ ପାତ୍ର ପ୍ରଦାନ କରି ରାଣୀମାନଙ୍କୁ ସେବନ କରିବାକୁ କହିଲେ । ଦଶରଥ ଅଧା ଚରୁଅନ୍ନ କୌଶଲ୍ୟାଙ୍କୁ ଓ ଅନ୍ୟ ଅଧା ଭାଗକୁ କୈକେୟୀଙ୍କୁ ପ୍ରଦାନ କଲେ । କୌଶଲ୍ୟା ଓ କୈକେୟୀ ନିଜନିଜର ଚରୁଅନ୍ନର ଅଧାଭାଗରୁ କନିଷ୍ଠା ରାଣୀ ସୁମିତ୍ରାଙ୍କୁ ସେବନ କରିବାକୁ ଦେଲେ । ଏହାର କିଛିଦିନ ପରେ ତିନିରାଣୀ ଅନ୍ତଃସତ୍ତ୍ୱା ହେଲେ । ପୁତ୍ର-କାମେଷ୍ଟି ଯଜ୍ଞର ଫଳ ସ୍ୱରୁପ ପ୍ରଥମେ ରାଣୀ କୌଶଲ୍ୟାଙ୍କ ଗର୍ଭରେ ରାମ, ରାଣୀ କୈକେୟୀଙ୍କ ଗର୍ଭରେ ଭରତ ଏବଂ ସୁମିତ୍ରାଙ୍କ ଗର୍ଭରେ ଲକ୍ଷ୍ମଣ ଓ ଶତୃଘ୍ନ ଜନ୍ମ ଗ୍ରହଣ କଲେ । ମହାରାଣୀ କୌଶଲ୍ୟା ପାଟରାଣୀ ଥିଲେ । ମହାରାଜାଙ୍କ ପାଇଁ ମହାରାଣୀ କୈକେୟୀ ସବୁଠାରୁ ପ୍ରିୟ ଥିଲେ । ମହାରାଜ ଦଶରଥ ପ୍ରାୟତଃ କୈକେୟୀଙ୍କ ପ୍ରାସାଦରେ ରହିଥା ନ୍ତି । ରାଣୀ ସୁମିତ୍ରା ପାଟରାଣୀ କୌଶଲ୍ୟାଙ୍କ ପାଖେ ପାଖେ ରହି ତାଙ୍କ ସେବା କରିବାକୁ ନିଜ ଧର୍ମ ବିବେଚନା କରିଥିଲେ । ଏପରିକି ରାମଙ୍କ ବନବାସ ସମୟରେ ସେ ହିଁ ଲକ୍ଷ୍ମଣଙ୍କୁ ରାମଙ୍କ ସହ ବନଗମନ କରିବାକୁ ଉତ୍ସାହିତ କରିଥିଲେ । ବ୍ୟକ୍ତିତ୍ୱ  "ରାମଚରିତ ମାନସ" ରେ ତୁଳସୀଦାସ ଜୀ ସୁମିତ୍ରାଙ୍କ ବ୍ୟକ୍ତିତ୍ୱର ବର୍ଣ୍ନନା ଏଭଳି ଭାବେ କରିଛନ୍ତି । ସୁମିତ୍ରା କୌଶଲ୍ୟାଙ୍କ ଅପେକ୍ଷା ଅଧିକ ବୁଦ୍ଧିମାନ, ପ୍ରଭାବଶାଳୀ ଏବଂ ସଂଘର୍ଷମୟୀ ରମଣୀ ଥିଲେ । ଯେତେବେଳେ ଲକ୍ଷ୍ମଣ ମାତା କୈକେୟୀଙ୍କ ବଚନ ପାଳନ ନିମନ୍ତେ ଭ୍ରାତା ଶ୍ରୀ ରାମଙ୍କ ସହିତ ଜଙ୍ଗଲକୁ ଯିବାକୁ ତାଙ୍କ ମା ଙ୍କ ଅନୁମତି ଚାହାଁନ୍ତି, ସେତେବେଳେ ସୁମିତ୍ରା କୁହନ୍ତି ଯେ,  "ଯେଉଁଠାରେ ଶ୍ରୀ ରାମ ବାସ କରନ୍ତି ସେଠାରେ ହିଁ ଅଯୋଧ୍ୟା । ଯଦି ନିଶ୍ଚିତ ଭାବରେ ସୀତା-ରାମ ଜଙ୍ଗଲକୁ ଯାଆନ୍ତି, ତେବେ ଅଯୋଧ୍ୟାରେ ତୁମର କୌଣସି କାମ ନାହିଁ ।"  'ରାମ ଚରିତ ମାନସ' ର ନିମ୍ନୋକ୍ତ ଧାଡ଼ିଗୁଡିକ ପ୍ରଣିଧାନ ଯୋଗ୍ୟ             ।                     ।             ।                 ।" ଏହିପରି ଭାବେ ସୁମିତ୍ରା ଇତିହାସର ପୁନରାବୃତ୍ତି ନୁହେଁ, ବରଂ ନୂତନ ଚେତନା ସହିତ ସଜ୍ଜିତ ମହିଳା । ସେ ରାମ-ଲକ୍ଷ୍ମଣଙ୍କୁ ଜଣେ ଆଦର୍ଶ ମାତା ଭାବରେ କାର୍ଯ୍ୟ କରିବାକୁ ପ୍ରେରଣା ଦିଅନ୍ତି ।
ସଲମାନ ଖାନ  (ଜନ୍ମ ୨୭ ଡିସେମ୍ବର ୧୯୬୫) ଜଣେ ବଲିଉଡ଼ ଅଭିନେତା ଓ ନିର୍ଦ୍ଦେଶକ  ତାଙ୍କ ପ୍ରକୃତ ନାମ ଅବଦୁଲ ରଶିଦ ସଲିମ ସଲମାନ ଖାନ  ନିଜ ପ୍ରଶଂସକମାନଙ୍କ ମଧ୍ୟରେ ସେ ସଲ୍ଲୁ, ସଲ୍ଲୁ ମିୟାଁ ଓ ଭାଇଜାନ୍ ନାମରେ ଅଧିକ ଜଣାଶୁଣା  ଦକ୍ଷିଣ ଏସିଆ ଛଡ଼ା ସମଗ୍ର ପୃଥିବୀରେ ତାଙ୍କ ପ୍ରଶଂସକ ରହିଛନ୍ତି  ସେ ୧୯୮୮ରେ  "ବିୱି ହୋ ତୋ ଐସି"  ଚଳଚ୍ଚିତ୍ରରୁ ନିଜର କ୍ୟାରିୟର ଆରମ୍ଭ କରିଥିଲେ, ତେବେ ତା ପର ବର୍ଷର ସୁରଜ ବଡଜାତ୍ୟାଙ୍କ ମୈନେ ପ୍ୟାର କିୟା ଚଳଚ୍ଚିତ୍ର ହିଁ ତାଙ୍କ କ୍ୟାରିୟରକୁ ପ୍ରମୁଖ ମୋଡ଼ ଦେଇଥିଲା  ତା ପରେ  "ହମ୍ ଆପକେ ହୈଁ କୌନ୍"   (୧୯୯୪),  "କରନ୍ ଅର୍ଜୁନ୍"   (୧୯୯୫),  "ବିୱି ନଂ ୧"   (୧୯୯୯),  "ହମ୍ ସାଥ୍ ସାଥ୍ ହୈଁ"   (୧୯୯୯) ପରି ହିଟ୍ ଫିଲ୍ମ ଦେଇ ସେ ସୁପରଷ୍ଟାର ପାଲଟି ଯାଇଥିଲେ   "କୁଛ୍ କୁଛ୍ ହୋତା ହୈ"  ଲାଗି ତାଙ୍କୁ ସର୍ବଶ୍ରେଷ୍ଠ ସହାୟକ ଅଭିନେତାର ଫିଲ୍ମଫେୟାର ପୁରସ୍କାର ମଧ୍ୟ ମିଳିଥିଲା  କିଛି ବର୍ଷର ଅବନତି ପରେ ପୁଣି ୨୦୧୦ରେ ସେ  "ଦବଙ୍ଗ"  ଚଳଚ୍ଚିତ୍ରରୁ ନିଜ ପୂର୍ବ ଖ୍ୟାତି ଫେରିପାଇଲେ  ଏହା ପରେ  "ବଡ଼ିଗାର୍ଡ଼"   (୨୦୧୧),  "ଏକ୍ ଥା ଟାଇଗର୍"   (୨୦୧୨),  "କିକ୍"   (୨୦୧୪) ,  "ବଜରଙ୍ଗୀ ଭାଇଜାନ୍"   (୨୦୧୫) , "ପ୍ରେମ୍ ରତନ୍ ଧନ୍ ପାୟୋ"   (୨୦୧୫) ,  "ସୁଲତାନ୍"   (୨୦୧୬) ପରି ସୁପରହିଟ୍ ଫିଲ୍ମ ଦେଇସାରିଲେଣି  ଫିଲ୍ମ ଜଗତକୁ ତାଙ୍କ ଅବଦାନ ଲାଗି ତାଙ୍କୁ ମନୋରଞ୍ଜନରେ ରାଜୀବ ଗାନ୍ଧୀ ପୁରସ୍କାର ମଧ୍ୟ ମିଳିଛି  ଅଭିନେତା ହେବା ଛଡ଼ା ସେ ମଧ୍ୟ ଜଣେ ମାନବତାବାଦୀ ଓ ପରୋପକାରୀ ବ୍ୟକ୍ତି  ତାଙ୍କ ସଙ୍ଗଠନ  "ବିଇଙ୍ଗ ହ୍ୟୁମାନ"  ମାଧ୍ୟମରେ ସେ ଅନେକ ଗରିବ ବ୍ୟକ୍ତିଙ୍କୁ ସାହାଯ୍ୟ କରିଆସିଛନ୍ତି  ପ୍ରାରମ୍ଭିକ ଜୀବନ ସଲମାନଙ୍କ ବାପା ସଲିମ ଖାନ୍ ଓ ମାଆ ସୁଶୀଳା ଚରକ  ପରେ ସଲମା ଖାନ   ତାଙ୍କ ପିତାଙ୍କ ବଂଶଧର ଆଫଗାନିସ୍ତାନରୁ ଇନ୍ଦୋରକୁ ଚାଲିଆସିଥିଲେ  ତାଙ୍କ ମାଆ ଜଣେ ହିନ୍ଦୁ ଥିଲେ  ସଲମାନ ନିଜକୁ ଉଭୟ ମୁସଲିମ ଓ ହିନ୍ଦୁ ବୋଲି କହନ୍ତି  ତାଙ୍କ ସାବତ ମାଆ ହେଲେନ  ତାଙ୍କର ଦୁଇ ଭାଇ: ଅରବାଜ ଖାନ ଓ ସୋହେଲ ଖାନ ଏବଂ ଦୁଇ ଭ‍ଉଣୀ ଆଲଭିରା ଖାନ ଅଗ୍ନିହୋତ୍ରି ଓ ଅର୍ପିତା ଖାନ  ପୋଷ୍ୟ   ସଲମାନ ନିଜ ଭାଇମାନଙ୍କ ସହ ସେଣ ଷ୍ଟାନଶିଲସ ହାଇସ୍କୁଲରେ ପାଠ ପଢ଼ିଥିଲେ  ତାଙ୍କ କଲେଜର ନାଁ ଏଲଫିନଷ୍ଟୋନ କଲେଜ  କ୍ୟାରିୟର ମାନବତାବାଦୀ କାର୍ଯ୍ୟ ବ୍ୟକ୍ତିଗତ ଜୀବନ ସଲ୍ଲୁଙ୍କ ଘର ଗାଲାକ୍ସି ଆପାର୍ଟମେଣ୍ଟ, ବାନ୍ଦ୍ରା, ମୁମ୍ବାଇ  ତାଙ୍କ ଶରୀର ଅତି ସୁଗଠିତ: ଛାତି ୪୨ ଇଞ୍ଚ, ହାତ ୧୭ ଇଞ୍ଚ ଓ ଅଣ୍ଟା ୩୦ ଇଞ୍ଚ  ସେ ଏଯାଏଁ ବିବାହ କରି ନାହାନ୍ତି  ୧୯୯୯ରେ ସେ ଅଭିନେତ୍ରୀ ଐଶ୍ୱର୍ଯ୍ୟା ରାୟଙ୍କୁ ଡେଟ୍ କରୁଥିଲେ  ପରେ ସେ କ୍ୟାଟ୍ରିନା କୈଫଙ୍କୁ ଦୀର୍ଘ ସମୟ ଧରି ଡେଟ୍ କରିଥିଲେ  ଏ ନେଇ ଅନେକ ଗୁଜବ ପରେ ୨୦୧୧ରେ ଗୋଟେ ସାକ୍ଷାତ୍‌କାରରେ କ୍ୟାଟ୍ ତାଙ୍କ ଭିତରେ ଥିବା ସମ୍ପର୍କ  (ଯାହା ୨୦୧୦ରେ ତୁଟି ଯାଇଥିଲା)ର ପୁଷ୍ଟି କରିଥିଲେ  ସଙ୍ଗୀତା ବିଜଲାନୀ ଓ ସୋମୀ ଅଲୀ ମଧ୍ୟ ଭିନ୍ନ ଭିନ୍ନ ସମୟରେ ସଲ୍ଲୁଙ୍କ ସହ ଡେଟରେ ଥିଲେ  ପ୍ରସିଦ୍ଧି ୨୦୦୪ରେ ଆମେରିକାର ପିପୁଲ ମାଗାଜିନ୍ଦ୍ୱାରା ପୃଥିବୀର ୭ମ ସବୁଠୁ ଭଲ ଦେଖାଯାଉଥିବା ପୁରୁଷ ରୂପେ ବଛାଯାଇଥିଲା
ମେଲୋକ୍ସିକାମ  (ଇଂରାଜୀ ଭାଷାରେ , ଏକ ବିକ୍ରୟ ନାମ ମୋବିକ/ ) ଏକ ଏନଏସଏଆଇଡି  ଯାହା ରିଉମାଟଏଡ ଡିଜିଜ   ଓ ଓଷ୍ଟିଓଆର୍ଥ୍ରାଇଟିସ ରୋଗରେ ହେଉଥିବା ଯନ୍ତ୍ରଣା ଓ ପ୍ରଦାହର ଚିକିତ୍ସା ନିମନ୍ତେ ଦିଆଯାଏ  । ଏହା ପାଟିରେ ଦିଆଯାଏ । ଏହାକୁ ଅଳ୍ପ ମାତ୍ରା ବା ଡୋଜରେ ଅଳ୍ପ ଅବଧି ନିମନ୍ତେ ଦେବାକୁ ଉପଦେଶ ଦିଆଯାଏ । ମେଲୋକ୍ସିକାମର ପାର୍ଶ୍ୱ ପ୍ରତିକ୍ରିୟାରେ ଉଦର ଯନ୍ତ୍ରଣା, ମୁଣ୍ଡ ଓଜନିଆ, ଫୁଲା, ମୁଣ୍ଡ ବିନ୍ଧା ଓ ରାସ୍ ହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ହୃତ୍‌ପିଣ୍ଡ ରୋଗ, ସ୍ଟ୍ରୋକ, ବୃକ୍‌କ ସମସ୍ୟା ଓ ଉଦର ଘାଆ   ହୋଇପାରେ । ଗର୍ଭର ତ୍ରୈମାସିକ   ସମୟରେ ଏହା ଦିଆଯାଏନାହିଁ । ଏହା କ‌କ୍ସ-୧  ( -11) ଅପେକ୍ଷା କ‌କ୍ସ-୨କୁ  ( -22) ଅଧିକ ଅବରୋଧ କରେ  । ଏହା ଅକ୍ସିକାମ   ପରିବାରର ଏକ ରାସାୟନିକ ଦ୍ରବ୍ୟ ଓ ପିରୋକ୍ସିକାମ   ସ‌ହ ନିକଟ ସମ୍ପର୍କ ରଖିଥାଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୦ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାକୁ ବେରିଙ୍ଗର-ଇଙ୍ଗେଲହେମ  ବିକଶିତ କରିଥିଲେ କିନ୍ତୁ ଏହା ଜେନେରିକ ଔଷଧ   ଆକାରରେ ମିଳେ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ସନ ୨୦୧୮ରେ ୦.୦୨ ଡଲାରରୁ କମ୍ ଥିଲେ । ଏହି ସମୟରେ ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୦.୧୩ ପାଉଣ୍ଡ ଥିଲା । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ୨୧ ନିୟୁତ ପ୍ରେସକ୍ରିପସନ ହୋଇଥିଲା ଓ ଏହା ୩୬ତମ ସର୍ଭାଧିକ ପ୍ରେସକ୍ରିସନ ହୋଇଥିବା ଔଷଧ ଥିଲା ।
ଡେକ୍ସଟ୍ରାନ ୭୦  (ଇଂରାଜୀ ଭାଷାରେ 70) ଏକ ପ୍ରକାର ତରଳ ପଦାର୍ଥ ଯାହା ଶିରାଭ୍ୟନ୍ତର ଇଞ୍ଜେକସନ ଆକାରରେ   ଦିଆଯାଏ  । ରକ୍ତସ୍ରାବ   ଓ ଦଗ୍ଧ ଆଘାତ ଜନିତ ରକ୍ତ ସଞ୍ଚାଳନ ସକ୍   ହେଲେ ଓ ତୁରନ୍ତ ରକ୍ତ ଟ୍ରାନ୍ସଫ୍ୟୁଜନ   ସମ୍ଭବ ନହେଲେ ଏହି ଡେକ୍ସଟ୍ରାନ ୭୦ ଦିଆଯାଏ । ଏହା ଅମ୍ଳଜାନ ବାହକ ନୁହେଁ । ଡେକ୍ସଟ୍ରାନ ୭୦ର ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଜ୍ୱର ଓ ଗଣ୍ଠି ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଓ ଧୀର ରକ୍ତ ଜମାଟ   ପ୍ରକ୍ରିୟା ହୋଇଯାଇପାରେ । ବୃକ୍‌କ ଫେଲ  , ଉଲ୍ଲେଖନୀୟ ହୃଦ୍‌ପାତ, ହୃଦ୍‌ପାତ ଓ ରକ୍ତ ଜମାଟ ସମସ୍ୟା   ଥିଲେ ଏହା ଦିଆଯାଏନାହିଁ । ଗର୍ଭାବସ୍ଥାରେ ମଧ୍ୟ ଏହା ଦିଆଯାଏନାହିଁ । ଡେକ୍ସଟ୍ରାନ ୭୦ଦ୍ୱାରା ରକ୍ତନଳୀ ବାହାର ସ୍ଥାନରେ   ଥିବା ତରଳ ପଦାର୍ଥ ରକ୍ତନଳୀ   ଭିତରକୁ ଆସିଯାଏ । ସନ ୧୯୪୭ରୁ ଡାକ୍ତରୀ ବ୍ୟବ‌ହାର ନିମନ୍ତେ ଡେକ୍ସଟ୍ରାନ ୭୦ ସ୍ୱୀକୃତ ହୋଇଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୫୦୦ମି:ଲି: ବୋତଲର ହୋଲସେଲ ମୂଲ୍ୟ ପ୍ରାୟ ୪.୧୦ରୁ ୫.୨୫ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୫୭ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ହୋଲସେଲ ମୂଲ୍ୟ ୨୫ରୁ ୫୦ ଆମେରିକୀୟ ଡଲାର । ଏହା ସୋଡ଼ିଅମ କ୍ଲୋରାଇଡ ସଲ୍ୟୁସନ   ବା ଗ୍ଲୁକୋଜ ସଲ୍ୟୁସନ   ସାଥିରେ ଆସେ ।
କାଲମ୍ୟାନ ସିଣ୍ଡ୍ରୋମ  ( କେ.ଏସ୍ ) ହେଉଛି ଏକ ଜେନେଟିକ ରୋଗ ଓ ଏହି ରୋଗରେ ଆଘ୍ରାଣହାନୀ ଏବଂ ଯୌନ ଅଭାବ ହୋଇଥାଏ  । ଲୋକମାନଙ୍କର ଶ୍ରବଣହାନୀ, ଅସ୍ୱାଭାବିକ ଦାନ୍ତ ଏବଂ ସ୍ୱଳ୍ପ ବିକଶିତ ବୃକ୍‌କ ହୋଇପାରେ । ଅନ୍ୟ ଲକ୍ଷଣଗୁଡ଼ିକରେ ଅଣଅବରୋହୀ ଟେଷ୍ଟିସ, ଏବଂ ପୁରୁଷମାନଙ୍କ ଲିଙ୍ଗ ଛୋଟ ହୋଇପାରେ । ଚିକିତ୍ସା ନ କଲେ ଓଷ୍ଟିଓପୋରୋସିସ୍, ଅନୁର୍ବରତା ଏବଂ ଯୌନ ଅସୁବିଧା ଆଦି ଜଟିଳତା ହୋଇପାରେ  ବିଭିନ୍ନ ଜେନେଟିକ୍ ପରିବର୍ତ୍ତନ ଯୋଗୁ ଏହି ରୋଗ ହୋଇପାରେ । ଏହା ସ୍ୱତଃସ୍ପର୍ତ୍ତ ଭାବରେ ଘଟେ କିନ୍ତୁ କିଛି ମାମଲାରେ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ଆସିପାରେ । ଏହା ଏକ୍ସ-ଲିଙ୍କ ରିସେସିଭ, ଅଟୋସୋମାଲ ଡୋମିନାଣ୍ଟ ବା ଅଟୋସୋମାଲ ରିସେସିଭ ହୋଇପାରେ  ଗୋନାଡ଼ୋଟ୍ରୋପିନ-ରିଲିଜିଙ୍ଗ ହରମୋନ ଉତ୍ପାଦନ କରିବାରେ ଅନ୍ତର୍ନିହିତ କାର୍ଯ୍ୟର ବିଫଳତା ଯୋଗୁ ପୁରୁଷମାନଙ୍କଠାରେ କମ୍ ଟେଷ୍ଟୋଷ୍ଟେରନ୍ ଏବଂ ମହିଳାମାନଙ୍କଠାରେ କମ୍ ଏଷ୍ଟ୍ରୋଜେନ ଓ ପ୍ରୋଜେଷ୍ଟେରନ ଥାଏ । ଏହା ହାଇପୋଗୋନାଡ଼ୋଟ୍ରୋପିକ ହାଇପୋଗୋନାଡିଜ୍ମର ଏକ ରୂପ । ଯୌବନାବସ୍ଥା ଆରମ୍ଭ ହେବାରେ ବିଫଳ ହେଲେ ରୋଗ ନିର୍ଣ୍ଣୟ କରାଯେ ଏବଂ ହରମୋନ୍ ସ୍ତର କିମ୍ବା ଜେନେଟିକ ପରୀକ୍ଷଣଦ୍ୱାରା ନିଶ୍ଚିତ କରାଯାଏ । ଏହାର ଚିକିତ୍ସା ସାଧାରଣତଃ ହରମୋନ୍ ରିପ୍ଲେସମେଣ୍ଟ ଥେରାପି   ସହିତ ହୋଇଥାଏ । ଏଥିରେ ଟେଷ୍ଟୋଷ୍ଟେରନ୍ କିମ୍ବା ଇଷ୍ଟ୍ରୋଜେନ୍ ଏବଂ ପ୍ରୋଜେଷ୍ଟେରନ୍ ଅନ୍ତର୍ଭୁକ୍ତ ହୋଇଥାଏ । ଉର୍ବରତା ଉନ୍ନତ କରିବା ପାଇଁ ଗୋନାଡୋଟ୍ରୋପିନ୍ ବ୍ୟବହୃତ ହୋଇପାରେ । ଏହା ଆୟୁଷ ହ୍ରାସ କରେ ନାହିଁ, ଯଦିଓ ଜଦିଓ ଜଟିଳତା ସୃଷ୍ଟି କରିପାରେ । କାଲମ୍ୟାନ୍ ସିଣ୍ଡ୍ରୋମ ପ୍ରାୟ ୩୦,୦୦୦ ପୁରୁଷଙ୍କ ମଧ୍ୟରୁ ଜଣେ ଏବଂ ୧୨୦,୦୦୦ ମହିଳାଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ  ୧୮୫୬ ମସିହାରେ ସ୍ପେନର ଡାକ୍ତର ଅରେଲିଆନୋ ମେଷ୍ଟ୍ରେ ଡି ସାନ ଜୁଆନ ଗନ୍ଧ ନଷ୍ଟ ହେବା ଏବଂ ଛୋଟ ଟେଷ୍ଟିସ ମଧ୍ୟରେ ଲିଙ୍କ ବର୍ଣ୍ଣନା କରିଥିଲେ । ୧୯୪୪ ମସିହାରେ ଫ୍ରାନ୍‌ଜ ଜୋସେଫ କାଲମ୍ୟାନ ନାମକ ଜଣେ ଜର୍ମାନ-ଆମେରିକୀୟ ଜେନେଟିକ ବିଶେଷଜ୍ଞ ଏହାର ସମ୍ପୂର୍ଣ୍ଣ ବର୍ଣ୍ଣନା କରିଥିଲେ ଓ ଏହି ରୋଗର ନାମକରଣ ତାଙ୍କର ନାମାନୁସାରେ ହୋଇଥିଲା ।
ଅମରନାଥ ପ୍ରଧାନ  (ଜନ୍ମ: ୧୧ ମଇ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଅମରନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ଭାରତୀୟ ସାଧାରଣ ନିର୍ବାଚନରେ ଅମରନାଥ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅମରନାଥ ପ୍ରଧାନ ୧୯୫୮ ମସିହାର ମଇ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱନାଥ ପ୍ରଧାନ ଓ ପତ୍ନୀଙ୍କ ନାମ ମୌସୁମୀ ପ୍ରଧାନ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ଅମରନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଭାରତୀୟ ସାଧାରଣ ନିର୍ବାଚନରେ ସେ ପ୍ରସନ୍ନ ଆଚାର୍ଯ୍ୟଙ୍କୁ ହରାଇ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।
ପ୍ରୁକାଲୋପ୍ରାଇଡ, ଏକ ବେପାର ନାମ ରେଜୋଲର, ହେଉଛି ଏକ ଔଷଧ ଯାହା କୌଣସି ଅଜ୍ଞାତ କାରଣରୁ କ୍ରନିକ କୋଷ୍ଠକାଠିନ୍ୟ ହେଉଥିଲେ ତାହାର ଚିକିତ୍ସା ପାଇଁ ବ୍ୟବହୃତ ହୁଏ । କୌଣସି ରେଚକ ବା ଲାକ୍ସେଟିଭ ପ୍ରଭାବଶାଳୀ ନ ହେଲେ ଏହା ବ୍ୟବହୃତ ହୋଇପାରେ; ଯଦିଓ ସ୍କଟଲ୍ୟାଣ୍ଡରେ ଏହାର ବ୍ୟବ‌ହାର ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଅଇ, ତରଳ ଝାଡ଼ା ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ ଆତ୍ମହତ୍ୟା ପ୍ରବଣତା ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ୫-ଏଚଟି୪ (5- 4ରିସେପ୍ଟର) ଆଗୋନିଷ୍ଟ ଯାହା ଅନ୍ତନଳୀକୁ ଅଧିକ ଗତିଶୀଳ କରେ ଓ ଏହାଦ୍ୱାରା କାର୍ଯ୍ୟକ୍ଷମ ହୁଏ  । ୨୦୦୯ ମସିହାରେ ୟୁରୋପରେ, ୨୦୧୧ରେ କାନାଡାରେ, ୨୦୧୪ରେ ଇସ୍ରାଏଲରେ, ଏବଂ ୨୦୧୮ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ପ୍ରୁକାଲୋପ୍ରାଇଡ ଅନୁମୋଦିତ ହୋଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହି ଔଷଧର ୪ ସପ୍ତାହ ଖର୍ଚ୍ଚର ମୂଲ୍ୟ ୬୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୩୦ ଡଲାର ଥିଲା ।